Arabiar herrien askatasun aldarria\nBilbo setiaturik bigarren karlistadan (1874)\tLorea Soldevilla: “Krisi garaian kooperatiba piloa sortu dira”\tZoragarria\tBegoñako ikurren galera\tBihotzean handi, ezpainetan xume\tArabiar herrien askatasun aldarria\tBerton\t- Berton dugu\tItxaso Perez-k idatzia\tosteguna, 2011 martxoak 31. 00:00\tBiztanleak kalera irten dira protestan eremu arabiarreko zenbait herritan. Ahal izan duten eran edota utzi dieten moduan, gobernu aldaketa eragin nahian aritu dira azken hileotan. Isiltasuna, errepresioa, zentsura…. Tunezen hasi eta inguruko herrialdetara “kutsatu” diren iraultzek beren bideari ekin diote. Mahatserrian bizi baina jatorriz arabiarrak diren pertsona birekin egin dugu berba, baita Komite Internazionalistak taldeko kide batekin ere gertatzen ari dena hobeto ulertzeko. Gaztetan Tripolitik atera eta, bere herriko beste gazte asko bezala, ikasketak Europan egiteko asmoz etorri zen SCRI Bilbo aldera. Hain zuzen, bere herrian bizi zuten egoera estu eta itogarritik alde egin eta bizimodu hobearen bila. Portugaleten marinel izateko ikasketak burutu, eta egun Mahatserrian bizi da. Libian gertatzen denari buruz arduratuta dago, kezkatuta, bere familia hantxe dagoelako. Gure artera bizitzera etorri zenean ez zitzaion burutik pasa ere egin publikoan edota komunikabideetan bere herriari buruz hitz egitea, errepresalien beldur. Bere aurkako eta bere familiaren aurkako errepresalia posibleengatik. Baina egungo egoeran, ez du arazorik.Zerk piztu du jendea herri arabiarretan horrela mugiarazteko?Tunezen dagoen dirua turismotik dator, ez dago besterik, eta bertan zegoen ustelkeria gehiegizkoa zen. Jendeak ezin zuen gehiago. Ben Ali presidentea dirutan, eta jendeak jatekorik ez zuen. Hori ezin da horrela izan! Jendea kokoteraino zegoen. Ez da kanpoko batek bultzatutako ezer ere izan. Hala izan balitz, errebuelta hauek ez ziren egingo. Jendeak egin du.Eta Egiptokoa?Tunezen gutxiago izanik (15-16 milioi biztanle) presidentea zelan bota zuten arretaz ikusi zuten egiptoarrek. Gehiago izanik indar gehiago zutela ohartu ziren, eta horrela egin zuten. Libian beste aukerarik ez zegoen, 41 urteren ondoren. Baina, noski, Gadafi prestatuta zegoen eta, gertatu denean, jendea hiltzeko prest egon da bere erregimena kosta ala kosta gordetzeko.Eta beste herrialde arabiarren egoera, Yemen, Arabia Saudi…?Hor zailagoa da, tribuak… Argelian eta Marokon, helduko dela uste dut. Hori bai, Gadafik irabazten ez badu.Ejertzitoen papera zein izan da?Egipton ezberdina izan da, urteetan gatazka asko bizi izan dute. Ejertzitoak indarra dauka. Izan duten egoeran aukeratu behar izan du boterearen alde egin eta herria akatu edo hartu duten erabakia hartu, herriaren aldekoa eta boterea aldatzekoa, bestelako demokrazia baten bidean. Astiro-astiro, bidea egiten doaz, konstituzioa aldatzeko erreferenduma, 5-6 hile barru hauteskunde presidentzialak… akatsak izango dituztela? Jakina, kostata baina badoaz. Erreferendumaren atalik garrantzitsuenetakoa da presidenteari gehienez bi legegintzalditan agintzeko ezartzen zaion muga (lau urtero aldatuta). Ez orain bezala, hamarkadetan agintzekoa. Libiarrok gauza berbera egin nahi dugu, baina Gadafik ez du onartzen, izateko beste era bat du. Bera da indar armatuen buru nagusia eta altxatzen direnen aurka egiteko agindu du. Jendeak armak hartu eta bere burua defendatu du. Armak bertan daude. Hiri nagusien inguruan Gadafik kanpamenduak ipini zituen, bi, hiru… eta jendeak handik hartu ditu armak. Arma txikiak. Ejertzitoak, ordea, tankeak, hegazkinak… ditu. Gadafik gerra egoera sortarazi du!Nazioarteko koalizioaren esku-hartzeari zer deritzozu?Esku-hartzea sei ordu beranduago egin izan balitz Gadafik Bengasin egindako sarraskiaz arituko ginen hizketan. Armak zituzten guztiak akabatuko zituen, eta esan zuen bezala, etxez-etxe, karrikaz-karrika joango zen denak hiltzen. Bera horrelakoa da. Pentsatzen du ‘hil nahi banaute, lehenago nik hilko ditut’. Eta kito. Horixe izan da Gadafiren pentsaera. Herritarrek beti gogoratuko dute frantsesen esku-hartzea, baina ez frantsesak gustuko dituztelako, frantsesek bizitza salbatu dietelako baizik. Itxaropen apur bat eman dietelako. Hemengo jendeak ez du hori ulertu nahi. Herritarrek dituzten armak, arma arinak dira. Gadafik, aldiz, denetarik du. Herrien interesak? Gadafik diru asko dauka Europako herrialde ezberdinetan… Urte hauetan aurrerapenik izan da Libian?Ezertxo ere ez, ezer ere ez. Herrialde aberatsa dela suposatzen da. Hala ere, ez da igartzen ezertan ere. Ez du inbertitzen. Osasuna… ufa! Ospitaleak ezta animalientzat ere! Zerbitzua dohainekoa da, baina zeharo atzeratua dago, ospitaleak zahar-zaharrak, sagu eta labezomorroz beteta… Libiarrak Tunezera joaten dira sendatzera, Tripoli aldekoak. Hezkuntza ere, maila baxukoa da… Amorrua ematen didate esku-hartzearen aurka agertzen diren askok eta askok ez dutelako bertako egoera ezagutzen. Ni ez naiz yankien aldekoa, ezta gutxiago ere, baina Gadafi jendea hiltzen ari da, eta jendeak ez dauka zelan defendatu! Gainera, ezin dut ulertu, hilabete oso bat daramagu honela, jendea hiltzen eta ez da inor manifestatu herri libiarren alde eta Gadafiren aurka! Gu bakarrik, bertan bizi garen libiarrok! Eta gero, mundu guztia ateratzen da esku-hartzearen aurka, baina lehenago ez. Dena dela, esku-hartzearen ostean ez dakit fede honez jokatuko, hau da, Gadafi bota eta kito ala herrialdea bitan zatituta utziko dute? Ekialdeko lurrak, aberatsenak, altxatu direnentzat; eta mendebaldekoa, horrenbeste petroliorik ez duena, Gadafirentzat, isilik egon dadin. Hori da nire beldurra.Zelan bizi duzu Libian gertatzen dena hemendik?Txarto, oso txarto, batez ere jakinda beste herrialdetan bezalakoa ez zela izango. Bagenekien Gadafik bere jabetzako granja bat balitz bezala defendatuko zuela herrialdea. Argi dauka. Berak eta bere semeek amaierara arte borrokatuko dute. Herritarrekin amaituko du edo herritarrek berarekin amaituko dute. Baina jendea nazka-nazka eginda dago. Herri arabiarretan jendeak ez dio utziko orain arteko agintari diktatorialei jarraitzen. Demokrazia nahi dute, lau urterik behin agintaria aldatzeko aukera nahi dute, ziur nago. Bigarren iritzi emaileak nahiago izan du IZENIK EMAN GABE HITZ EGITEA. Mahatserrian lan egiten duen turkiarra dugu. Zein izan da arabiar herrietako protesten jatorria?Agintariek boterean eman duten denbora luzeagatik eta jendearen pobreziagatik herritarrek ‘nahikoa’ esan dutela sinistarazi nahi digute, baina sakonki pentsatzen baduzu, sistema ekonomiko bat prestatzen ari dira. Kapitalismoa Europan sortu zen, gero Iparramerikara zabaldu zen, eta orain, Asia aldera doa. Txinara. 20 urte barru Txina besteen mailan izango denez, hurrengo 80 urtetan Afrikako kontinentea ustiatzeko prestatzen ari dira, petrolioa eta baliabide naturalak eskuratzeko prestatzen. Orduan, Txina hasiko da bertan ‘inbertitzen’. Baina horretarako agintari batzuk erditik kendu beharra zuten, eta hori gatazkaren bidez egiten dute, nire ustez. Zergatik? Argi eta garbi zegoen zer egiten ari ziren agintari horiek herritarrekin. Zer desberdintasun dago 20 urtetan edota 30 urtetan agintzearen artean? 20 urte, 15 urte… asko da! Momentua zen, besterik ez.Zer deritzozu esku-hartzearen inguruan?Afrikan badira beste herrialde asko egoera berdintsuan edota okerragoan eta ez dira ia aipatu ere egiten. Zergatik Liga Arabiarrarekin bai? Zergatik pobreagoak diren herrietan ez dira sartu? Zein da baldintza pertsonak batzuk salbatzeko eta beste batzuk ez? Petrolioa izatea edo ez? Hori da muina, galdera.Turkiatik zelan ikusten dira mugimendu hauek?Turkia Sarkozyrekin haserretu da ez diolako bileretarako deitu. Une honetan, Turkiak eta Israelek ‘guda’ txiki bat dute. Liga Arabiarrean ospe ona du Turkiak, Israelek ez bezala. Horregatik ez du arriskatu nahi bere mugimenduetan. Ikusle izango da momentuz, Liga Arabiarrak egiten duenaren arabera mugituko da.GONTZAL MARTINEZ DE LA HIDALGA Bilboko kaleetan manifestatu da nazioarteko koalizioak Libian eginiko esku-hartzearen aurka. Komite Internazionalistak taldeko kidearen iritziz badira beste bide batzuk libiar herritarrei laguntzeko.Hainbat iraultza izan dira arabiar herrietan. Zein ezaugarri komun dituzte?Alde ekononomikoan, denek ezarri dituzte Nazioarteko Moneta Funtsaren (NMF) lanak. Egitura doitzeko planak, zehazki. Horrek pobrezia eta sufrimendua ekarri die herritarrei. Denak diktadura ekonomikoak dira. Gu bezala, NMFren eta Munduko Bankuaren menpe daude. Alde psikologikoan eta kulturalean, arabiar herriak azken hamarkadan jasandako irainak azpimarratuko nituzke. Hollywoodeko filmak ikustea baino ez dago. Kultura islamiarra terrorearen aurkako gerraren jomuga izan da. Hainbat herritan pentsaezineko mobilizazioak izan dira.Gauzak nolabait alda daitezkeela konturatu dira. Lagun palestinarrek esan didate arabiarren autoestimua handitu egin dela azken hileetan, Egipton batez ere. Herri nagusiena izategatik sinbolismo berezia du. Denak atera ziren mobilizatzera Egipton: emakumeak, artistak… komunikabideek erakutsi baino jende gehiago. Iraultzaren ostean benetako aldaketak izango dira?Diktadurak desagertu ostean, Mendebaldeak nahiko du aldaketa horiek bideratzea. Alde formala aldatuko dute baina sakonekoa ez. Tunezen, esaterako, interes ezberdinek talka egin dute matxinada ostean. Boterearen ondoko taldeak, langileak… klase gatazka batean murgilduta daude. Zer gertatuko da Libian?AEBek eta Europak erabakiko dute Libia bere horretan mantendu edota hiru zatitan bereiztea, Jugoslavian egin zuten moduan. Petrolioan duen interesa defendatzeko sartu da Mendebaldea Libian herria babesteko mozorroarekin. Ez Gadafi ezta Mendebaldearen inperialismoa ere, Komite Internazionalistak uste du badirela beste aukera batzuk.


Olarro Egunean lan egiteko deialdia hilaren 30era arte | El Diario Vasco\nZumaiaOlarro Egunean lan egiteko deialdia hilaren 30era arte\nIaz, bazkari herrikoia prestatzen. / SARA UTRERA\nHerriko taldeei luzatzen zaie eta bi eginkizun edo lan nagusi izango dira: txosnetako lana eta bazkari herrikoia zerbitzatzea\nEL DIARIO VASCO ZUMAIA. Domingo, 19 agosto 2018, 10:13\nIrailaren 15ean Olarro Eguna ospatuko da Zumaian. Ohikoa den bezala, egun honetan, olagarroa dastagai egongo da txosnetan, baita herri bazkarian ere. Prestaketa eta antolaketa lanek esfortzu handia eskatzen dute eta, horregatik, urtero bezala, laguntza eskatu nahi da Zumaiako elkarteei.\nOlarro Egunean txosnetan zein herri bazkarian lan egiteko izen-emate epea abuztuaren 30era bitartean egongo da irekita. Interesa duen elkarte orok, turismo bulegoan, 943143396 telefonoan edo turismoa@zumaia.eus helbide elektronikoan apuntatu ahal izango du. Irailean bilera egingo da izena eman duten lagun guztiekin. Bertan, zozketa bidez erabakiko da lanen banaketa eta eginkizun eta betebeharren inguruko azalpen zehatzak ere emango zaizkie parte hartzaileei.\nParte hartzaileak etekin ekonomiko propiorik gabe modu iraunkorrean lan egiteko eratu diren elkarteak izan beharko dute eta Gizarte Segurantzarekin eta Ogasunarekin zorrik ez dutela ziurtatu beharko dute. Horrez gain, euskaraz mintzatzea ezinbestekoa izango da eta adin txikikoek ezingo dute, inola ere, edaria zerbitzatu txosnetan.\nTalde ugarik parte hartu ahal izango dute herrian zehar banatuta egongo diren txosnetan. Festa egun aurretik, ostiralean, talde bakoitzetik 20 lagun inguruk olagarroa moztu eta brotxetak prestatu beharko dituzte. Ondoren, Olarro egunean bertan, olagarro zopa prestatu eta banatu beharko dute goizean txosnetan; arratsaldean, aldiz, brotxetak. Horrez gain, taldearen esku egongo dira azpiegituren muntaia, baita materiala garraiatzeko autoa eta edaria ere. Ordutegiari dagokionez, 9:00etatik 23:00ak bitartekoa izango da, gutxi gorabehera. Txosna guztietan ordutegia eta prezioak berdinak izango dira, prezio herrikoiak eskaintzen dira.\nHerri bazkariak 550 lagun inguru biltzen ditu Eusebio Gurrutxaga plazan, beraz, lan hau burutzeko 35 bat pertsonez osatutako lan talde bat beharko da. Talde horrek bazkaria zerbitzatzeko beharrezkoak diren azpiegiturak eta tresnak jarri beharko ditu, karpara sarrerak zaindu, bazkari txartelak jaso, jana banatu eta, noski, ondorengo txukuntze eta garbitze lanak ere burutu beharko ditu. Muntatze-desmuntatze lanen koordinazioa Udalaren eta herri bazkariko eta txosnetako kudeatzaileen artean egingo da.\nBihartik salgai Jai Alai World Tour txapelketako sarrerak Oikiako San Bartolome jaiak bihar hasiko dira jolas eta puzgarriekin


Asteko agenda: urriak 25-azaroak 1 « Donostia Kultura\nlunes 25 de octubre de 2010 por donostiakultura en Albisteak\nAste honen amaieran hasiko da Fantasiazko eta Beldurrezko Zinemaren XXI. Astea, José Luis Rebordinos zuzendari duen azken astea, hain zuzen ere, baina badago gauza gehiago:\nMice Parade, Laetitia Sadier eta Silje Nes-ek kontzertua emango dute urriaren 26an Egiako Gazteszenan, Gaztemaniak programa barruko emanaldia. Joseba Tapia disko berria esku artean duela igoko da Lugaritzeko Imanol Larzabal aretora urriaren 29an. San Miguel Donostikluba Zirkuituak bi data ditu aste honetan: Santiago Delgado y los Runaway Lovers + Andre Williams Egiako Gazteszenan urriaren 29an, gaueko 21:00etan; Non Grato, Blusanroll + DJ, berriz, Leize Gorria tabernan urriaren 30ean, hauek ere gaueko 21:00etan.\nTolosako abesbatzen lehiaketa dela-eta, nazioarteko hainbat talde egongo dira gure lurraldean aste honetan zehar. Hainbat abesbatz Donostian arituko dira urriaren 25etik azaroaren 1a bitartean. Gainera, Introducción a la música clásica zikloarekin jarraituko du Carlos Benitok Ernest Lluch Kultur Etxean: urriaren 26an, iluntzeko 19:30ean.\nDantzaklub emanaldia eskainiko digu Dantzaz Konpainiak Victoria Eugeniako Club-ean, urriaren 28an. Atalak VIII, hain zuzen ere.\nBi literatur solasaldi izango ditugu: urriaren 26an, Tierra desacostumbrada liburuaz hitz egingo dute Beatriz Monrealek Liburutegi Nagusian (San Jeronimo) gidatzen duen solasaldian; urriaren 28an, berriz, Kirmen Uribe egongo da Bilbao-New York-Bilbao libururari buruz, gaztelaniaz, Javier Minak Ernest Lluch-en gidatzen duen solasaldia.\nVértigo (de entre los muertos) filmari buruz solatuko dira gaur bertan, urriak 26, Ernest Lluch Kultur Etxean.\nErreparatu ere VII. Komiki Jardunien barruan dauden ekitaldiei, erakusketak barne.\nDonostia Kulturaren agenda osatzen duten emanaldi guztiak: urriak 25-azaroak 1, baita haur agenda ere.


Familia hizpide Ankulegiren jardunaldian - San Telmo Museoa\nGaur Ankulegi (Euskal Antropologia Elkartea) Argazkigintza Etnografikoaren I. lehiaketako 15 irudien hautaketarekin prestatutako erakusketa jarri da ikusgai San Telmon. Erakustaldiak "Ahaidetasuna gizarte garaikideetan: ikuspegi eta auzi berriak familiarteko harremanen azterketa antropologikoan" gaia jorratzen du, datorren martxoaren 16an museoan bertan antolatu den Ankulegiren XV. edizio jardunaldiak landuko duen gai bera.\nArgazkiak datorren martxoaren 18ra arte egongo dira ikusgai museoaren gune grastrokulturalaren sarbidean eta lehiaketaren irabazleen izenak, berriz, Ankulegiren Jardunaldietan emango dira jakitera. Lehen saria elkarteak berak emango du - diploma eta saritutako argazkiaren publikazioa, Ankulegi aldizkariaren portadan- eta bigarrena publikoak erabakiko du – 150 euroko sari ekonomikoa, diploma eta antropologiari buruzko liburu sorta bat-.\nSarrera librea izango da lekuak bete arte eta aukera askeko kredituak lortzeko posibilitatea ere egongo da.


Diebling - Wikipedia, entziklopedia askea.\nRené RINKENBACH (2014-2020)\n49° 06′ 31″ N, 6° 56′ 25″ E / 49.108611111111°N,6.9402777777778°E / 49.108611111111; 6.9402777777778Koordenatuak: 49° 06′ 31″ N, 6° 56′ 25″ E / 49.108611111111°N,6.9402777777778°E / 49.108611111111; 6.9402777777778\nFarschviller, Guebenhouse, Loupershouse, Metzing, Nousseviller-Saint-Nabor, Tenteling eta Théding\nDiebling Frantziako udalerri bat da, Moselle departamenduan dagoena, Grand Est eskualdean. 2013an 1620 biztanle zituen.\n2007an Diebling udalerrian erroldatutako biztanleak 1.620 ziren. Familiak 602 ziren, horien artean 124 pertsona bakarrekoak ziren (44 bakarrik bizi ziren gizonak eta 80 bakarrik bizi ziren emakumeak), 207 seme-alabarik gabeko familiak ziren, 247 seme-alabak dituzten bikoteak ziren eta 24 seme-alabak dituzten guraso-bakarreko familiak ziren.\n2007an 653 etxebizitza zeuden, 633 familiaren etxebizitza nagusia ziren, 1 bigarren erresidentzia bat zen eta 19 hutsik zeuden. 606 etxeak ziren eta 46 apartamentuak ziren. 633 etxebizitza nagusietatik 536 bere jabearen bizilekua ziren, 66 alokairuan okupaturik zeuden eta 31 doan lagata zeuden; 12 etxek bi gela zituzten, 39 etxek hiru zituzten, 125 etxek lau zituzten eta 457 etxek bost zituzten. 572 etxek euren parking plaza propioa zuten azpian. 230 etxetan ibilgailu bat zegoen eta 342 etxetan bat baino gehiago zituzten.\nDiebling udalerriko biztanleria-piramidea 2009an .\n2007an lan egiteko adina zuten pertsonak 1.102 ziren, horien artean 735 aktiboak ziren eta 367 inaktiboak ziren. 735 pertsona aktiboetatik 661 lanean zeuden (353 gizon eta 308 emakume) eta 75 langabezian zeuden (35 gizon eta 40 emakume). 367 pertsona inaktiboetatik 138 erretiraturik zeuden, 95 ikasten zeuden eta 134 "bestelako inaktibo" gisa sailkaturik zeuden.\n2009an Diebling udalerrian 651 unitate fiskal zeuden, 1.694,5 pertsonek osaturik. Pertsona bakoitzeko diru-sarrera fiskalaren mediana urteko 19.965 euro zen.\n2007an zeuden 48 komertzioetatik, 2 janari enpresak ziren, 7 eraikuntza enpresak ziren, 9 ibilgailuen saltze eta konpontze enpresak ziren, 2 garraio enpresak ziren, 4 ostalaritza eta jatetxe enpresak ziren, 2 finantziazio enpresak ziren, 2 higiezinen enpresak ziren, 7 zerbitzu enpresak ziren, 8 administrazio publikoko enpresak ziren eta 5 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 10 zerbitzu publikoetatik, 1 banku bulegoa zen, 1 igeltseroa, 1 zurgina, 1 iturgina, 2 ile apaindegiak, 1 jatetxe eta 3 apaindegiak.\n2009an zeuden 6 establezimendu komertzialetatik, 1 okindegi zen, 3 harategiak eta 2 lore-dendak ziren.\n2000. urtean Diebling udalerrian 14 nekazaritza-ustiategi zeuden, 846 hektarea erabiltzen.\nMetzing (1,3 km)\nTenteling (1,9 km)\nNousseviller-Saint-Nabor (2,5 km)\nHundling (2,9 km)\nGuebenhouse (3,6 km)\nLoupershouse (3,7 km)\nFarschviller (3,8 km)\nWikimedia Commonsen badira fitxategi gehiago, gai hau dutenak: Diebling\nOrriaren azken aldaketa: 17 otsaila 2019, 17:07.


barren.eus - EHBilduren ustez Udalak abiatu duen partaidetza bidezko aurrekontuen proiektuak ez ditu gutxieneko baldintzak betetzen\n“Herritarren partaidetza kudeaketa garden eta berri baten oinarria izan behar du, ez betiko kudeaketa eredua zuritzeko eta apaintzeko”, dio EH Bilduk. "Zazpi urte daramazkigu proposame zehatzak egiten aurrekontu parte hartzaileak sustatu nahian. Erantzuna jaso izan dugunean, ezezkoa izan da beti. Beraiek ondo ezagutzen dituztela herritarren beharrak argudiatu dute", azaldu dute.\nDemokrazia lau urtean behin botoa ematea baino gehiago dela sinesten dutenek herritarren parte hartzea ahalbideratzen duen praktika bultzatzea dutela helburu dio EHBilduk, baina uste dute proiektu honek ez dituela gutxieneko baldintzak betetzen. Honako argudioak aipatu dituzte. Batetik, egitasmoaren testuinguruan jarri dute azpimarra. "Aurten, berriro ere, aurrekontuak egiterako orduan herritarrekin eta eragile sozialekin ez da ezertarako kontatu. Herritarrok ez dugu izan informaziorik, ez eta Udalaren asmoen berri jaso ere. Ez dugu inongo aukerarik izan gure iritziak edo ekarpenak bideratzeko. Herritarrok jaso dugun lehen berria aurrekontuak onartuak izan direla izan da", esan dute. Bestetik, egitasmoaren ezaugarriak kritikatu dituzte. "Horrelako prozesu parte hartzailea batean herritarrok izan behar dugu aukera proiektuak proposatzeko. Eta behin jasotako proposamenak eta beren bideragarritasuna aztertu ondoren, herritarrok hautatu. Kasu honetan Udalak, soilik, eurek egin nahi dituzten proiektuak hautatzeko aukera ematen digute. Konfiantza falta?".\nEHBilduren arabera, partaidetza bidezko aurrekontuen proiektuak ez du herritarrek udal politiken diseinuan parte hartzeko biderik eta aukerarik ematen, "are gutxiago zazpi urtean aurrekontu parte hartzaileen inguruan ezer egin ez denean".


Ohiko galderak Identifikazio zenbakia: 900001647\nHigiezin baten eskuraketa egin dela ulertzen dugu haren salerosketako eskritura publikoa egiten den unean, salbu eta bertan kontrakoa xedatzen bada edo salbu eta aurretik higiezinaren tradizioa egin bada edo eskuratzaileari jabe gisa eman bazaio (higiezinaren giltzak eman zaizkiolako edo higiezina eroslearen esku jarri delako beste moduren batean).\nPlanteatutako kasuan, onuradunak higiezinaren edukitzaile da, baina salerosketako eskritura publikoak formalizatu arte, hizpatu diren hileko ordainketa guztiak ordaindutakoan, errentari kontzeptuko edukitza bat da; ez da jabea. Beraz, ezin dugu esan eskriturak sinatu aurretik tradizioa egin denik. Eskuraketa data salerosketako eskritura publiko horiek formalizatu diren eguna da, lagapen kontratuan ezarritako hileko ordainketa guztiak ordaindu ondoren, une horretan eskuratzen delako higiezinen gaineko jabetza osoa.\nEskuraketa balioa onuradunek amortizazio kuota gisa ordaindutako zenbateko guztien batura izango da (errenta edo alokairu gisa ordaindutako zatia kontuan izan gabe), gehi salerosketa eskritura sinatzen den unean ordaindutako zenbatekoa. Eskuraketa urteari dagokion eguneratze koefizientea aplikatu behar zaio zenbateko horri, eskuraketako balio eguneratua kalkulatzeko, PFEZ Foru Araua xedatutakoaren arabera.


Azpeitia: Albisteak, bideoak eta argazkiak Azpeitia gaiari buruz |\nSua, Ezpalak, Huntza, Reincidentes eta Skabidean, asteburuko kontzertuen artean\nPublikatuta: 2022/05/20 13:05 (UTC+2) Azken eguneratzea: 2022/05/20 13:05 (UTC+2)\nAzpetiako Sare Eguna, Orozko Rock eta Biarritz Olympique errugbi taldearen azken jardunaldiaren bueltan zuzeneko musikaz gozatzeko aukera izango da aste bukaeran.\nNolakoak dira Mikel Larrañaga aizkolariaren otorduak?\nPublikatuta: 2022/05/13 10:03 (UTC+2) Azken eguneratzea: 2022/05/12 10:03 (UTC+2)\nNutrizionista baten gidaritzapean antolatzen ditu Mikel Larrañaga aizkolariak eguneko otorduak, egunaren eta entrenamenduen arabera. Xehetasunak eman dizkio Joseba Arguiñanori.\nPublikatuta: 2022/05/10 20:48 (UTC+2) Azken eguneratzea: 2022/05/10 20:48 (UTC+2)\nIera Zuazolazigorraga Aitor Antxustegiren logopeda da. Aitorrek komunikatzeko duen behar hori bideratzen laguntzen dio. Horretarako, komunikazio handigarri eta alternatiboez baliatzen da. Azalpen gehiago ematera etorri da gurera.\nDantza ikuskizuna Azpeititik eta Puro Relajoren kontzertua Gasteizen, gaur, "Oholtzan" saioan\nPublikatuta: 2022/04/22 11:25 (UTC+2) Azken eguneratzea: 2022/04/23 11:25 (UTC+2)\nJose Mari Orbegozoren Dantzaki eskolak antolatutako ekitaldia batetik, eta talde nafarrak Radio Vitoriaren 85. urteurrenean eskainitako emanaldia bestetik, Ilaski Serranok gidatuta.\nArria V.a: ''Faboritoa Otaño da''\nPublikatuta: 2022/04/22 17:07 (UTC+2) Azken eguneratzea: 2022/04/22 17:07 (UTC+2)\nErrezildarra urtarriletik dabil Eneko Otañoren aurkako desafioa prestatzen. 20 kana-erdiko moztu beharko dituzte igandean Azpeitian, eta bakoitzak 5.000 euro jarriko ditu.\nZer jaten zuten gure Paleolitoko arbasoek?\nPublikatuta: 2022/04/21 10:44 (UTC+2) Azken eguneratzea: 2022/04/22 10:44 (UTC+2)\nEkainberrin izan gara oraingoan. Ekain kobazuloaren erreplika ikus dezakegu bertan. Gainera, Ainhoa Ostolaza ere ezagutu dugu, Ekainberriko gida. Berak azaldu digu gure arbasoek Paleolitoan zer jaten zuten, eta jaki horiek nola lortzen zituzten.\nEneko Otaño: ''Aurrekoetan baino askoz hobeto prestatuta noa''\nPublikatuta: 2022/04/21 18:40 (UTC+2) Azken eguneratzea: 2022/04/21 18:40 (UTC+2)\nOtañok eta Arria V.ak desafioa jokatuko duten igandean Azpeitian. 20 kana-erdiko moztu beharko dituzte eta bakoitzak 5.000 euro jarriko ditu jokoan.\nFilologoa, idazlea, hiztegigilea, Euskaltzain urgazlea eta Amarauneko sermoigilea ere izan zen Iñaki Segurola\nApirilaren 15ean zendu zen Iñaki Segurola eta gogora ekarri dugu Amarauna saioan.\nIñaki Segurola idazle eta hiztegigilea hil da, 60 urte zituela\nPublikatuta: 2022/04/15 15:13 (UTC+2) Azken eguneratzea: 2022/04/15 15:13 (UTC+2)\nUrte luzez aritu da Orotariko Euskal Hiztegian lanean. Horrez gain, saiakerak eta eleberriak ere idatzi ditu.\n''3tik 1'' jolasean aritu dira Azpeitiko Karmelo Etxegarai ikastolako haurrak\nPublikatuta: 2022/04/12 11:31 (UTC+2) Azken eguneratzea: 2022/04/20 11:31 (UTC+2)\nAste honetako gaia "isiltasuna" da. Bada, Argik eta Enekok gai hori ardatz hartuta "3tik 1" jolasa egin dute Azpeitiko Karmelo Etxegarai ikastolako haurrekin. Bietako zein talde izan da trebeagoa?\n''Ixil-ixilik'' abestiaren pausoak\nPublikatuta: 2022/04/11 11:31 (UTC+2) Azken eguneratzea: 2022/04/20 11:31 (UTC+2)\nAste honetako protagonista "Ixil-ixilik" izeneko abestia dugu. Bada, Argiren eta Enekoren laguntxoek abestiaren pausoak erakutsi dizkigute.\nIon Perez: “Kendu beldurra gainetik eta jarraitu aurrera, norbera bere nahiekin”\nPublikatuta: 2022/04/05 19:57 (UTC+2) Azken eguneratzea: 2022/04/05 19:57 (UTC+2)\nEstetikako goi mailako ikasketak egiten ari da Ekain Altuna. Estetikako Euskadiko Txapelketa irabazia du eta Espainiakoan hirugarren izatera ere iritsi da. Ion Perez, 18 urterekin hasi zen erizain laguntzailea izateko modulua ikasten. Hasieran zalantzak izan zituen, baina oso gustura dabil lanean.\nSanjosetako Trikiti Jaialdia, gaur gauean "Oholtzan" saioan\nPublikatuta: 2022/03/25 11:01 (UTC+1) Azken eguneratzea: 2022/03/26 11:01 (UTC+1)\nTomas Soraluze Balenziaga 'Epelde' trikitilaria omendu dute aurtengo jaialdian, Azpeitiko Soreasu antzokian.\nEtxebizitza-eraikin baten zati bat erori da Azpeitian\nPublikatuta: 2022/03/15 13:56 (UTC+1) Azken eguneratzea: 2022/03/15 13:56 (UTC+1)\nEz da inor zauritu, baina inguruko eraikinetan bizi diren bost familia etxetik atera behar izan dituzte.\nLokomotora eta bagoi artean ibili da Jaione Mariezkurrena Azpeitiko Trenaren Museoan\nPublikatuta: 2022/02/28 13:26 (UTC+1) Azken eguneratzea: 2022/02/28 13:26 (UTC+1)\nMuseoko zuzendariak, Juanjo Olaizolak, trenak azken 150 urteetan izan duen bilakaera eta garrantzia azaldu dizkio "Txoriene"ko aurkezleari.\nEder Iturralde: “Banekien nirekin bat ez zetorren zerbait zegoela hor, baina ez nekien izena jartzen”\nPublikatuta: 2022/02/17 20:22 (UTC+1) Azken eguneratzea: 2022/02/17 20:22 (UTC+1)\nEder Iturralde, Naizen elkarteko kidea izan da gaur "Biba Zuek!" saioko lehen gonbidatua. Mutil transexuala da bera eta neska izatetik mutil izateko trantsizio hori nola bizi izan zuen kontatu digu beste hainbat konturen artean.\nGipuzkoa Basketek bereganatu du Iraurgiren aurkako euskal derbia (80-70)\nPublikatuta: 2022/02/13 17:57 (UTC+1) Azken eguneratzea: 2022/02/13 17:57 (UTC+1)\nAcunsa Gipuzkoa Basketek eta Juaristi Iraurgi aurrez aurre aritu dira Illunben, Urrezko LEB Ligako euskal derbian. Neurketa sailkapeneko goialdean dagoen etxeko taldeak bereganatu du. Iraurgik, berriz, arriskutik aldentzeko borrokan jarraitu beharko du.\nKontxu Odriozola: 6 urte euskal aktoreen erreferenteetako bat joan zitzaigula\nPublikatuta: 2022/02/06 09:35 (UTC+1) Azken eguneratzea: 2022/02/07 09:35 (UTC+1)\nKontxu Odriozolak 36 urterekin, irakasle lana utzi eta Antzerti sortu berri zen antzerki eskolan sartzea erabaki zuen. Horrek markatu zuen bere ibilbidea. Maite Bastos lankide izan zuen aktorearekin gogoratu dugu Odriozolaren ibilbidea.\nAimar Uribesalgo eta Iñaki Segurola, literaturaz berbetan\nPublikatuta: 2022/01/29 13:17 (UTC+1) Azken eguneratzea: 2022/01/29 13:17 (UTC+1)\nAzpeitiko zezen plazan izan dira solasean Aimar Uribesalgo poeta eta dokumental egile oñatiarra eta Iñaki Segurola, Yolanda Mendiolarekin. Ikus ezazu!\nPandemiaren lehen urratsak, itxialdia, deseskalatzeak eta 'ez jaiak' Iñaki Segurolaren 'Koiteretzia' liburuan\nPublikatuta: 2022/01/29 12:45 (UTC+1) Azken eguneratzea: 2022/01/29 12:45 (UTC+1)\nIñaki Segurola idazle azpeitiarrak "Koiteretzia" izeneko eleberri dialogikoa kaleratu berri du. Covid-19 gaitzak eman zion idazleari abiapuntua horri buruz eleberria idazteko. Hiru pertsonaien hausnarketa, elkarrizketa eta ahotsak dira liburu osoan zehar irakurleak entzungo duena.\nAtzerritarrei laguntza juridikoa ematen dien Aholku Sareak bost bulego berri izango ditu\nPublikatuta: 2022/01/28 14:59 (UTC+1) Azken eguneratzea: 2022/01/28 14:59 (UTC+1)\nBermeo, Gernika, Mungia, Zalla eta Azpeitian egongo dira eta otsailaren 1ean hasiko dira lanean. Modu horretan, Aholku Sareak 24 bulego izango ditu guztira.\nDonostiako Orfeoia-Musikene saria irabazi du Ignacio Arakistain pianojoleak\nPublikatuta: 2022/01/27 12:17 (UTC+1) Azken eguneratzea: 2022/01/27 12:17 (UTC+1)\nValentin Larrea musikari gabiriarrari buruz egindako lanarengatik irabazi du saria Ignacio Arakistain piano eta organojole azpeitiarrak.\nIgnacio Arakistain: "Handienek soilik dute denbora mespretxatzeko boterea"\nPublikatuta: 2022/01/26 11:21 (UTC+1) Azken eguneratzea: 2022/01/26 11:21 (UTC+1)\nAzpeitiar musikari eta ikertzaileak Donostiako Orfeoia-Musikene sariaren seigarren edizioa irabazi berri du Valentin Larrea musikariaren inguruan egindako lanari esker.\nOinatz Bengoetxeak Sebastian Lizasoren bertsoak jaso ditu Azpeitian jokatutako bere azken partidan\nPublikatuta: 2022/01/22 11:16 (UTC+1) Azken eguneratzea: 2022/01/22 11:16 (UTC+1)\nLeitzako pilotariak agur oso berezia jaso du ostiral honetan, erretiroa hartu aurretik Izarraitz pilotalekuan jokatutako neurketan.\nSebastian Lizasok bertso bana eskaini die Bengoetxea VI.ari eta Alberdi II.a debutariari\nPublikatuta: 2022/01/21 23:28 (UTC+1) Azken eguneratzea: 2022/01/21 23:28 (UTC+1)\nOinatz Bengoetxeak bere azken partida jokatu du Azpeitian, eta, Unai Alberdik, berriz, profesionaletako bere lehen neurketa jokatu du bertan. Batak zein besteak Sebastian Lizasoren bertsoak izan dituzte opari gisa.


Eskolan egurra moztu eta euskarazko liburuak erretzeko agindu guardia zibilak - Ahotsak.eus\nEskolan egurra moztu eta euskarazko liburuak erretzeko agindu guardia zibilak\nEskolan egurra moztu eta euskarazko liburuak erretzeko agindu guardia zibilak
Eskolan egurra mozten aritzen ziren eskolarako eta maistrarentzat. Hasiera batean euskarazko liburuak erabiltzen zituzten doktrinarako, baina guardia zibilak etorri eta liburu haiek denak erre zituzten. Orduan gaztelaniazko liburuak erabiltzen hasi ziren.
\nHizlaria(k): Elorza Aranburu, Esteban\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan HER-009-009 kodeko bideoa nahi duzula aipatzea: ahotsak@ahotsak.eus\nEskolan egurra mozten aritzen ziren eskolarako eta maistrarentzat. Hasiera batean euskarazko liburuak erabiltzen zituzten doktrinarako, baina guardia zibilak etorri eta liburu haiek denak erre zituzten. Orduan gaztelaniazko liburuak erabiltzen hasi ziren.\nGaia(k): Ohiturak eta bizimodua » Hezkuntza » Eskola , Ohiturak eta bizimodua » Hezkuntza » Maisu-maistrak , Ohiturak eta bizimodua » Hezkuntza » Ikasgaiak eta ikasmateriala , Politika » Euskara eta politika , Lanbideak » Polizia\nEuskararen eta elizaren aldeko lanetan\nBermeon guardia zibilak integratuta\nSalbador Garmendiak asko irakatsi\n"Primera sin tocar"ean aritzeagatik abadearen zigorra\nEuskara erabiltzearren zigorra\nEuskara eta eskola\nEskola nazionaleko oroitzapen txarrak\nLaboreak egiten eskolan


Ezkuztako zabalgunea berrantolatzeko lanak hasiko ditu Gipuzkoako Foru Aldundiak - Uztarria (Azpeitia)\nEzkuztako zabalgunea berrantolatzeko lanak hasiko ditu Gipuzkoako Foru Aldundiak\n2016ko aza. 17a, 10:25\nZabalgunea berrantolatuko dute, "bertara sarrera eta irteerak puntu bakar batetik bideratuz eta maniobrak modu eroso eta seguruan egiteko asmoz". 112.573 euroko aurrekontua dute lanek eta hilabete eta erdiko epean amaituta egotea aurreiskuten dute.\nEgingo dituzten lanen planoa. (Gipuzkoako Foru Aldundia). Ikusi haundiago | Argazki originala\nEzkuzta harrobiaren parean errepidea zabaldu eta hobetzeko obren ondorioz sortu zen zabalgunea berrantolatuko du Gipuzkoako Foru Aldundiak datozen asteetan.\nGipuzkoako Foru Aldundiak adierazi duenez, "zabalgune hori gure degradatu bilakatu da, zenbait material pilatzeko gune gisa erabiltzen da. Bestalde, gune horretatik GI-631 errepidera maniobrak inolako antolamendurik gabe egiten dira". Hala, puntu hau hobetze aldera, zabalgunea berrantolatuko dute, "bertara sarrera eta irteerak puntu bakar batetik bideratuz eta maniobrak modu eroso eta seguruan egiteko asmoz". Bide batez, "gunea txukun mantentzeko eta probetxua ateratzeko" zazpi aparkaleku jarriko dituztela aurreratu dute Foru Aldunditik.\nDrainatze lanenei dagokionez, hormigoizko bi areka egingo dituzte eta baita hiru kutxatila berri ere. Horrez gain, "errekaren kanalizazioa hobetzeko lanak" egingo dituzte. Bestalde, erreka eta zabalgunearen artean dagoen altuera desnibela babesteko hormigoizko karela (pretila) jarriko dute. Lanean aurrekontua 112.573 eurokoa da, eta lanak hilabete eta erdiko epean amaitzea aurreikusten du Gipuzkoako Foru Aldundiak.\nBestalde, zabalgunearen ondoan hutsik dauden etxeak botatzea aztertzen ari dela adierazi du Azpeitiko Udalak.


Bigarren mailako ofizial elektriko bat, mantentze eta kontrol lanetarako teknikari gisa\nLanpostua: BIGARREN MAILAKO OFIZIAL ELEKTRIKO BAT, MANTENTZE ETA KONTROL LANETARAKO TEKNIKARI GISA\nDeialdiaren oinarriak aldatutak [Argitalpena jasota uztea]\nMerezimenduen behin betiko balorazioa eta lehenengo ariketako deialdia [Argitalpena jasota uztea]\nLehenengo ariketako behin behineko emaitzak [Argitalpena jasota uztea]\nLehenengo ariketako behin betiko emaitzak eta bigarren ariketarako deialdia [Argitalpena jasota uztea]\nBigarren ariketako behin-behineko emaitzak [Argitalpena jasota uztea]\nInstalazioen Sailaren barnean, “Servicios de Txingudi – Txingudiko Zerbitzuak, S.A.” sozietatearen instalazioen ustiapen, mantentze eta kontrol lanak egitea.\nUraren Ziklo Integrala osatzen duten biltegiratze, erregulazio, goratze, garraio, tratamendu, arazketa... instalazioetan operazio, gainbegiratze eta kontrol lanak egitea.\nUraren Ziklo Integrala osatzen duten industria instalazioetako aktibo elektrikoen, automatikoen, elektronikoen, neurketen, komunikazioen... ustiatze eta mantentze lanak egitea.\nInstalazioen eta haietako aktiboen eta abarren mantentze integralerako eskatutako lanak egitea.\nInstalazio Elektriko eta Automatikoetako teknikaria; Sistema Elektroteknikoetako eta Automatizatuetako goi teknikaria; edo Lanbide Heziketako beste edozein titulazio, legez aurrekoetako baten baliokidea baldin bada\nEskariak www.txinzer.eus helbidean eskuragarri dagoen eredu ofizialean aurkeztuko dira, behar bezala beteta, “Servicios de Txingudi – Txingudiko Zerbitzuak, S.A.” sozietateko Erregistroan, 8:15etatik 14:30tara, 20 eguneko epean, deialdiaren iragarkia Gipuzkoako Aldizkari Ofizialean argitaratzen den hurrengo egunetik aurrera kontatuta. Posta Bulegoetan aurkeztutako eskariak “Servicios de Txingudi – Txingudiko Zerbitzuak, S.A.” sozietatearen izenean egingo dira, gutun-azal irekian Postako funtzionarioak data eta zigilua jar ditzan, aurkezteko epearen barnean eskariak ziurtatu aurretik. Horrela egiten bada soilik ulertuko da Posta Bulegoan aurkeztu ziren egunean eskariak “Servicios de Txingudi – Txingudiko Zerbitzuak, S.A.” sozietateko Erregistroan sartu zirela.


Ahozko kultur ondarearen ikerketarako sariak banatu dituzte - Nontzeberri\nHasiera/BERTSOTAN/Ahozko kultur ondarearen ikerketarako sariak banatu dituzte\nEHUko Mikel Laboa Katedrarekin elkarlanean, esleitu ditu Mintzola Ahozko Lantegiak ahozko kultur sorkuntza aztertzeko ikerketa sariak. Sari honek, hiru urtez luza daitekeen urtebeteko ikerketa kontratuaz gain, 2000 euro banatu ditu irabazleen artean.\nHala, ikerketa kontratuaren sariduna, Oihana Iguaran Barandiaran izan da, Bertsoaren Agenda. Agenda Setting-ak bertsolaritzaren diskurtsoan duen eragina lanagatik. Eta proiektuen sariak, Jon Gurrutxaga Urbietak eta Kepa Matxain Iztuetak jaso dituzte, Nazio-identitatea, nazio-gatazka eta diskurtsoaren bilakaera Bertsolari Txapelketa Nagusian (2001-2017); eta Ahozko hizkeraren balioa bertso kanonaren eraikuntzan: Xabier Amurizatik Maialen Lujanbiora (1980-2017) proiektuengatik.\nGurrutxagaren proiektuak gizarte aldaketek eta diskurtsoen bilakaerek bertsoetan nolako eragina izan duten aztertuko du; bereziki, nazio identitatea eta gatazka aintzat hartuta. Eta Matxainen lanak bertso kanonaren eraikuntzan ahozko hizkerarekin lotutako baliabideen pisua zein den ikertu nahi du.\nAbangoardiako arte adierazpenen diziplinak, "BLV-ART" ekimenean\nMiren Amurizak “Zazpi Kale Saria" jaso du


Un marido ideal, Secuencia 3 - Donostia Kultura\nUn marido ideal, Secuencia 3\n2019 Ots 16 - Ots 17\n/ 16, 20:00; 17, 19:30\nKanpo Arazoetarako ministroa –Sir Robert Chiltern– senar ezin hobea da emazte Lady Chiltern-entzat, politikari distiratsua eta zaldun miresgarria. Gizartearen aurrean, bikote ezin elkartuagoa osatzen dute biek ala biek. Harmonia hori kinka larrian geratuko da Mrs. Cheveley agertutakoan, xantaia egingo baitio Robert Chiltern-i, iraganeko sekretu bat argitara ateratzeko mehatxu eginda: nola eratu zituen ibilbide politiko miresgarria, aberastasunak eta ezkontza. Ustelkeria dugu aurrez aurre. Hesiturik, bere betiko lagun bati eskatuko dio aholkua, Lord Arthur Goring-i, zeina goi-mailako gizarteko guztiek ezagutzen baitute haren adimena eta jantziak direla-eta, dandi peto-petoa izaki.\nJuanjo Artero, Ana Arias, Carles Francino, Candela Serrat eta Ania Hernández arituko dira, Juan Carlos Pérez de la Fuenteren zuzendaritzapean, politikaren, giza miserien, thriller politikoaren eta bikote harremanen artean dabilen komedia honetan.\nInformazio gehiago: Secuencia 3


Karelia (antzinako probintzia) - Wikipedia, entziklopedia askea.\nKarelia (antzinako probintzia)\nArtikulu hau antzinako probintziari buruzkoa da; kareliarren lurraldea gaitzat duena beste hau da: «Karelia»\nKarjala / Karelen\n1634 - 1775\nGaur egungoa Txantiloi:Herrialde info SDI\nKarelia probintzia, antzinako probintzia bat da, gaur egun Hego Karelia eta Ipar Karelian zatitzen dena. Karelia betidanik 4 eskualde desberdinetan izan da banandua (Ekialdea, Hegoa, Iparra eta Mendebaldea), baina Finlandiak, Errusiaren barnean dukerri handi bat izateari utzi zionetik ez dira juntu egon. Gainera, Suediar erresumaren garaian ere zatiturik aurkitzen ziren, ekialdea betidanik errusiarren menpe egon delarik, novgorodarretik gaur egungo Errusiara. Nahiz eta kultura eta hizkuntza ezberdinagatik bereziak izan, Errusiar eta Finlandiar Kareliaren arteko desberdintasunak handitu egin dira eta amankomuneko berdintasunak aldiz, desagertzen ari dira (hizkuntza esate baterako).\n1 Izenaren Zergatia\nKarelia izena ez dator karelieratik, nahiz eta hizkuntza hau, finlandiera eta estonierarekin batera historiaurrekoa izan, finlandieratik dator. "Karja" hitzetik hain zuzen, gaztelua esan nahi duela, suediarrek XIII. mendean eraiki zuten Viipuriko gazteluagatik.\nSakontzeko, irakurri: «Finlandiako historia»\nSakontzeko, irakurri: «Kareliako historia»\nXIII. mendean Karelia, novgorodarren eta suediarren aurkako borroketan murgilduta zebilen. Bigarrenak ekialdetik erasotzen zuten eta novgorodarrek aldiz, ekialdetik erasotzen zuten suediarren aurrera-pausoak deuseztatzeko. Azkenean, Karelia bitan banandua gelditu zen, hego, ipar eta mendebalak suediarren esku gelditu zirelarik. Honela, novgorodarren menpe gelditutako ekialdea beste Kareliatik desberdintzen joan zen gutxinaka, beste herrialdeko ohiturak bereganatuz. Suediarrek aldiz, Viipuri herrian beraien defentsa gaztelua eraiki zuten, herritarrak eta mugak kontrolatzeko.\nHala ere, erresuma eta errepublikaren arteko erasoak ez ziren eten eta hurrengo mendeetan mugak etengabe aldatu egingo ziren.\nXVIII. mendean errusiarrek 1809. urtean bukatuko zen konkistarekin hasi ziren. Finlandia osoa bereganatu ostean, Finlandiak, dukerri handi bat osatu zuen bere barnean eta Karelia osoa dukerriaren baitan sartu zen. Honela Ladoga lakuan hazitako Kareliar kultura berriz bateratu egin zen.\n1831ko emakume kareliar baten margolana.\nFinlandiako Gerra Zibila eta independentziaren ondoren, Karelia berriz banandu egin zen eta Finlandiaren nahia Bigarren Mundu Gerran lur guztiak berreskuratzea izango zen. Izan ere, finlandiarrak independentzia eskatu zuten sobietarren hatzaparretatik ihes egiteko eta mendebalde eta sobietarren arteko borroken erdigune bilakatzeko beldurrez, ekialderantz jo zuen babes bila mugak zabalduz. Honela, Jarraipenaren Gerran, Finlandiak, Kareliako lur guztiak berreskuratzea lortu zuen baina Bigarren Mundu Gerra ondoren, lur hauek itzuli behar izan zituen nazien laguntzaz lortu baitzituen. Ondorioz, Finlandia, mendebaldeko Kareliarekin baino ez zen gelditu eta ekialde, hegoalde eta iparraldeak Errusiaren barnean errepublika bat osatu zuten.\nLadoga lakuaren ertzean hazitako kultura Finlandia osoko aberatsena da; folklore, hizkuntza berezia eta arkitektura bitxiak ondoko herrien inbidia izan dira betidanik. Izan ere, Finlandia 3 antzinako herrik osatzen dute: Finn herriak (suediarren eragin handienekoak, gaur egungo biztanleen %97a osatzen dute), kareliarrak eta samitarrak, iparraldean baztertuak gelditu direlarik urteen poderioz. Muga aldaketengatik, kareliera hizkuntz purua, ia galdurik dago, eta Kareliako lurralde ezberdin bakoitzaren karelierak bere eragineko beste hizkuntza bat dauka gainetik.\nGaur egun beraien hizkuntz, kultura eta ohiturak mantentzen dituzten kareliarren kopurua oso txikia da, samitarren kopuruaren antzekoa.\nSakontzeko, irakurri: «Finlandiako Antzinako Armarriak»\n1562ko armarriak, bi beso ezpata batzuekin errepresentatzen ditu. Izan ere, Karelia, Novgorodeko Errepublika eta Suediar erresumaren arteko muga zen eta hau zela medio, erregeak, armarri hauek eman zizkion.\nFinlandiako Antzinako Probintziak\nAzken aldaketa 27 azaroa 2019(e)an, 14:17(e)tan


EUSKALKULTURA.COM euskal diaspora eta kulturaz espezialdutako buletin eta webgunea da, Euskal Herriaren eta munduan barreiatutako euskal komunitateen arteko zubilana egitearren Basque Heritage Elkartea izeneko irabazi-asmorik gabeko elkarteak sortu eta garatua. Diasporan jaio edota bertan lotura sendoak dauzkan jende talde txiki batek abiarazitako ekimena da, ikusirik gero eta interkonektatuagoa eta globalizatuagoa den mundu honetan euskal kulturak behar dituela eskuratu bere tresna eta lanabes propioak bere buruaren berri normaltasunez emateko eta informazio eta komunikazio alorreko ahalegin horrek behar dituela bildu, zazpi probintziak ezezik, munduan zehar gure kultura eta nortasunaren aterkipean lanean ari diren euskal komunitateek eta Diasporako euskaldunek amankomuneko euskal ondare, kultura eta erkidegoari egiten dizkioten ekarpenak.\nEUSKALKULTURA.COM ekimen independentea da eta, euskal diasporari buruzko baliabide eta komunikabide gisa, bere izaera eta engaiamendua bi zutabe hauetan oinarritzen du: kazetaritza alorreko produktu ahalik eta duinena egitean, batetik, eta euskal kultura eta diasporaren aldeko konpromisoan, bestetik. Gure proiektuak ez dauka menpekotasunik inongo alderdi edo iritzi talderekin eta bere jardunean euskal kultura eta diasporarekin zerikusia duten ekimenen berri ematen du bereizkeriarik gabe, zerbitzu publiko irizpidez.\nBere ibilbide eta historiari dagokionez, gure buletina paperezko bertsioan agertu zen lehenik. Izan ere, Euskal Kultura buletina, hastapenean Euskal Fundazioa --Kulturaren Aldeko Euskal Fundazioa-- erakundeak bultzaturik, 1998an Txileko Santiagon argitaratzen hasi zen, zabalkundea Ameriketako zenbait herrialdetan zuela, batez ere Txile, Argentina eta Uruguain, baina baita ere Venezuela, Panama, Puerto Rico, Mexiko eta Estatu Batuetan. Paperean bizitza mugatua izan zuen eta internetera 2001ean jaio zen.\nGeroztik munduko euskal komunitateetatik amankomuneko euskal kulturari, eta baita ere tokiko gizarte eta herrialdeei, egiten zaizkien ekarpenak bildu eta islatzearren segitu izan du lanean, zinez pentsatzen baitu(gu) munduko euskaldunek eta euskal komunitateen koordenadetatik egiten diren ahaleginek tokian tokiko biztanleen garapena eta bizitza kalitateari laguntzen diotenean lortzen dutela euren zentzu osoa.\n[Ekimenak egoitza eta bulego bat dauka Donostian, bi pertsonako egitura profesional minimoarekin. Munduko euskal bazterretan euskalgintzan lanean diharduten kolaboratzaile bolondres finak ditu oinarri, giltzarri eta zimentarri, lankide ari garen guztiok konpartitzen ditugun zerbitzu izpiritua eta ilusio engaiatua baitira proiektuarekin aurrera segitzeko dugun akuilu eta indar nagusia. Korrespontsal bana dauzka Argentinan eta Estatu Batuetan, beti ere gogo eta konpromiso berarekin]\nFinantziabidea, instituzioetatik lortzen saiatzen den dirulaguntzak ditu, publizitateagatik eskuratutako sarrerekin batera. Helburuz, eskarmentuz eta izaeraz proiektu sendoa bada ere, ekonomikoki urtero-urtero zerotik behar du hasi eta borrokatu aurrekontua berdindu ahal izateko. Azken urte hauetako egoera ekonomiko orokorrean ez ditu batere momentu goxoak bizi izan eta urteak daramatza lanean finanziazio minimo bat segurtatzearen alde, lankidetza-hitzarmenak sinatzea helburu, baina arrakasta handirik gabe; publizitate bidezko sostenguari dagokionez arlo horretako sarrerak areagotzen saiatzeko apustua ari da egiten, geroari --geroari ezezik orainari, eguneroari-- eutsi ahal izateko.\nEgoera ekonomiko larria bizi du, beraz, eta segitzeko bokazio sendoa badu ere, itxieraren mehatxua gainean du, bere proiekzioagatik eta irakurleekiko eguneroko hitzorduari burugogorki eusteak batzuetan bestela pentsa arazi badezake ere.\n2016a urte bereziki gaiztoa izan zen gure ekimenarentzat, urte amaieran jakin baikenuen Gipuzkoako Foru Aldundiak ematen zigun publizitate sostengua ez zigula emango urte horretan hauteskundeen ondoren erakunde honen zeinu politikoa aldatu eta gero. Gure lana agerikoa da, doaniko EUSKALKULTURA.COM buletina egunero plazaratzen dugu internetera, eta hiru hizkuntzatan kaleratzen ditugun emaitzak agerian daude sarean. Zarata handirik atera gabe, baina hor gaude, etengabe. Eta ez da erraza irakurleekiko eguneroko hitzorduari eustea, hiru hizkuntzatan eta bitarteko ekonomiko urriekin, baina guk egin izan dugu, egiten dugu, azken 17 urteotan, bokazioz, engaiamenduz, dedikazioz eta arduraz. Baina hitz goxoez gain, ez dugu askotan ezta lan bolondres engaiatuari ustez zor zaion errespetu minimoa ere eskuratzen botere publiko batzuen aldetik.\nAgindu eta ez bete, 2016ko urtea ixtearekin, gure egoitza, Donostian, itxi behar izan genuen, eta bertan hamabi urtez lankide izandako laguna kaleratu behar izan genuen. Lanpostu liberatu honek ekarri izan digu urtetan oinarri eta koordinaziogune bat eta eguneroko emisioei lasaitasun batekin ekin ahal izatea.\nHori galduta, gure burugogorkeriak baino ez gaitu ekarri honaino, ez gaitu ekartzen egunero egunero honaino. Noiz arte, ikusiko, baina itxura onik ez du, 2016ko ditu zuloak estali gabe jarraitzen du eta baldintza hauetan jardun behar izateak animo handirik eta testuingururik onena ez du ekartzen berez handia dugun berez ilusio, dedikazio eta konpromisoari eusteko.\nEkonomikoki, segitzen dugu, beraz, baina gure setakeriak eta patrikak agoantatzen duen arte iraungo dugu. Eusko Jaurlaritza gure lan batzuetako babesle dugu, Bizkaiko Foru Aldundiak apaldu egin zuen 2016an aurretik ematen zigun publizitate sostengua, eta 2017an sostengua bera galdu genuen; 2018an, berreskuratzeko ahaleginetan ari gara. Gipuzkoako Foru Aldundia laguntzaile zintzo izan dugu, zeinu politiko bateko eta besteko kudeatzaileekin, ia sareratu ginen momentu beretik, baina 2016ko jarrera horrekin guztiz hunkituta utzi du gure proiektua. Zulo hori estaltzen ez badugu, lasterrago ala beranduago ateak itxi behar izango ditugu, garen kaskagorrak izan arren. Solasean segitzen dugu eurekin.\nPublizitate babesean lagun ditugu Basquetour, Nevada-Reno Unibertsitateko William A. Douglass Euskal Ikasketa Zentroko Argitalpen Zerbitzua, USAC programa, Etxepare Institutua eta, maila apalagoan diruz baina sendoz atxikimenduz, esaterako, Gardnervilleko JT euskal jatetxea edota San Frantziskoko Saffron azafrai enpresa.\nIndarrek ematen diguten arte segituko dugu.\nEsan, amaitzeko, ateak zabalik dauzkan ekimena dela EUSKALKULTURA.COM. Jende askoren ahaleginari esker kaleratzen da, eta jende askoren lanaren, ilusioen eta dedikazioaren berri ematen du. Lankide izan nahi baduzu eta bizi zaren tokiko berriemaile bilakatu, edo publizitatea ipiniz edo bestela lagundu, edo zure inguruan gure berri eman edo beste edozein gisara sostengatzeko modua ikusten baduzu, esaiguzu, euskal kultura eta diasporarekin engaiatutako hainbat jendek aurreratzen dugun proiektua baita honakoa eta zinez estimatuko baitugu zure laguntasuna..


Bonus track: “Hemen euskaraz hemen berbaizu” pegata dutenen zerrenda\nPosted on 2016/07/29 by berbaizu\nUrteak dira Berbaizu Euskara Elkarteak “Hemen euskaraz hemen berbaizu” pegatina euskaraz hartzen duten saltokiei banatzen diela eta aprobetxatu dugu saltokien zerrenda argitaratzeko. Momentuz Deustualdeko 38 saltokik pegata jarri dute baina ziur gaude aurrerantzean gero eta gehiago izango direla.\nSALAN PUEBLA FARMAZIA: Agirre Lehendakaria etorbidea 30\nPD: OPOR ONAK PASA!!!!\nOporretan goaz eta 5 literatur- gomendio ematen dizkizuegu\nUztailarekin batera gu ere bagoaz eta Argia aldizkariak bezala gomendioak ematen dizkizuegu abuztua liburuz inguratuta pasa dezazuela. Hona 5, baina beste 5 izan litezke:\nBeti Oporretan (Susa, 2015): Harkaitz Canok narrazio liburu hau idatzi du oporraldiak hizpide dituena eta oporren hainbat bertsio kontatzen ditu idazle lasartearrak. Gogoratu Cano gurekin egongo dela urriak 5 Bidarten.\nFar Westeko Euskal Herria (Pamiela 2009): John Wayne, Lee Van Cleef, Clint Eastwood, Lee Marvin… Aurpegi asko lotzen ditugu Far Westekin baina inor gutxi euskalduna da. Asun Garikanok Far West altxatzen lagundu zuten euskaldunen testigantzak bildu ditu eta liburu hau osatu du. Guztiz gomendagarria arrastiero ETB2 ikusten dutenentzat.\nItzulera baten historia (Elkarlanean 1990): Erbestea berbagai du Martin Ugaldek, Gerra Zibila galdu ostean Venezuelara erbesteratu zen familia baten seme-alaben Euskal Herriratzea hain zuzen. Topikoetatik urrun dagoen kontakizuna egin zuen Ugaldek, xehe-xehe idatzia.\nBelarra Kantari (ITZUL. Elkar, 2007): Koro Navarrok Doris Lessingen The Grass is singing (1950) euskaratu du. Rodhesia kolonialean girotua, egun Zimbawe deitzen duguna, arrazekeriari, kolonialismoari eta kapitalismoari kritika zorrotza darion eleberri aparta, emakume apartak idatzia, zeinak urte berean Literatur Nobel Saria jaso zuen.\nHnuy illa nyha majah Yahoo (Elkar 1995): “Ondo ibili gizontxo” esan zion Gulliverri despedidan Houyhnhms batek eta esaldiaz baliatu zen Joseba Sarrionandia poesia liburu aparta honi izena emateko. Liburu borobila idatzi zuen iurretarrak, barrenak astintzen eta hunkitzen dituenekoa, eta bere hainbat poema oso ezagunak dira: Martin Larralde, Mundua begiratzeko lehioak edo Aspaldian utzitako zelda. Benetan liburu zoragarria, Sarriren esku apalek osatua.\nEta ene izterreraino inguratu den karramarroa\nBeste inorengana ailegatuko da\nZangozabal eta haztamuka\nEta berreala aldenduko da, oraintxe\nIhesean aldentzen den bezela\nEta ez dut enekin eramanen ez eguzkia\nEz trena, ez karramarroa\nNeu bakarrik eroriko naiz zulora eta egundoko\nEgunik bakartiena izango da\nUdalekuetako argazki batzuk!\nPosted on 2016/07/26 by berbaizu\nTxantxikuek Azedoko udalekuetako argazki batzuk bidali dizkigute. Bueltan kontatuko digute!\nPosted in Bazkideak, Berbaizurenak, Berriak, Deustua, Euskal Herria, Txantxiku\t| Leave a reply\nPosted on 2016/07/20 by berbaizu\nAstelehenetik Berbaizuk udako ordutegia indarrean jarri du eta 08:00etatik 14:00ak arte egongo da zabalik.\nErribera tabernak jaso zuen VII Errekaurti Saria\nPosted on 2016/07/11 by berbaizu\nAurten VII. Errekaurti Saria eman diogu Erribera Tabernari. Sariak euskara bultzatzen duten saltokiak saritzen du. Hauxe da Erriberan banatu dugun lehen saria eta bertoko jaien bigarren egunean eman genuen. Errekaurtirekin batera “Hemen euskaraz hemen Berbaizu” pegatina eman genion. Pegatina atean, bezeroak jakingo du tabernan euskaraz ere eska dezakeela. Laister saltoki guztien zerrenda aterako dugu.\nZorionak Erribera Taberna!!!\nErrekaurti Saria jaso duten saltokiak:\n2014: Salan farmazia\n2013: Deustuko liburudenda\n2009: Sabin bitxidenda-erlojudenda\nPosted in Bazkideak, Berbaizurenak, Berbalaguna, Berriak, Bilbo, Deustua, Euskal Herria, Mullerenea, Prest, Txantxiku\t| Leave a reply\nJavier Idirinen grabatuak salgai\nPosted on 2016/07/05 by berbaizu\nJavier Idirin arkitektua da eta marraztea beti izan du gustuko. Egun, biak aldi berean egiten ditu: ogibidez arkitektua eta afizioz marrazkilaria baita.\nBerriki ANTI liburudendan erakusketa bat egin du Idirinek, Hiriak izenekoa eta grabatu hauek honen ildokoak dira.\nBerbaizuri bi eskaini dizkio: “Edinburgh” eta “Buiak” eta bakoitza 30€tan salgai jarriko dugu.\nBerbaizu Euskara Elkarteak bere esker ona adierazi nahi dio Javiri. Eskerrik asko!\nPosted in Bazkideak, Berbaizurenak, Berbalaguna, Berriak, Deustua, Euskal Herria, Mullerenea, Mundua, Txantxiku\t| Leave a reply


2018/2019 neguko jardueren agenda - Cristina Enea Fundazioa\n2018/12/20 Agora K2050 • Cristina Enea Fundazioa • Erakusketak • Haurrak • Haziera • Ingurumen Baliabideen Etxea • JantziAgain • Uliako Interpretazio Zentroa\n2018/2019 neguko jardueren agenda\nOstiralean, abenduak 21, gaueko 23:23an amaituko da aurtengo udazkena eta neguaeri ekingo diogu, orotara 89 egun eta 20 ordu iraungo duen urtaroa, zehazki 2019ko martxoak 20 arte. Datozen 3 hilabeteetan, Cristina Enea Fundazioak publiko guztiei zuzendutako jardueraz beteriko neguko agenda antolatu du.\nEra berean, aurreko agendek bezala, honakoak ere amabitxi berezi bat izango du. Kasu honetan Cosima Dannoritzer zuzendaria, martxoan Donostiara etorriko dena bere azken lana aurkeztera, 'Time Thieves' izenekoa. Zuzendariak, beste behin ere gure bizimoduen eta ohituren jasangarritasunean jartzen du arreta, zaharkitzapen programatuari buruzko 'The Light Bulb Conspiracy' lan txalotuarekin egin zuen bezala. Dokumental berri honekin Dannoritzerrek denek nahi duten beste baliabide bati buruz hitz egingo digu: gure denbora. Dokumental hau dirua trukerako txanpon nola bilakatu den azaltzen digun ikerketa bat da, eta baliabide preziatu baina mugatu horren kontrola nola erreklamatu dezakegun azaltzen du.\nNeguko agendako jarduerak abenduaren 26an hasiko dira, 'GABONAK ZURETZAT' ekimenarekin, urtarrilaren 4ra luzatuko diren haur eta gaztetxoentzako tailer eta zine-proiekzioekin. Era berean, agenda honek udazkenekoaren lekukoa hartuko du, jada urritik eta azarotik ikusgai dauden bi erakusketarekin jarraituz, baina beste 4 gehiago ere programatuz, datozen asteetan irekiko direnak. Horien artean aipa dezakegu 'Klima aldaketa, hau komeria. Erakusketa bat, bi esposizio' erakusketa nazioarteko eta bertako komikigileek eginiko marrazki eta biñetekin osatua, besteak beste Olariaga, Txispas, Maite Gurrutxaga, Mattin edo Paula Estevez.\nHitzaldien atalean, klima-aldaketari buruz Cristina Enea Fundazioak, Donostiako Udalak eta San telmo Museoak elkarlanean antolatutako Agora K2050 hitzaldi-sortak ere pisua izango du neguko agendan. Otsaileko saioan beraz, Garapen Jasangarrirako Helburu izango dira mintzagai, eta horretarako Donostian izango da Agenda 2030erako Espainiako Goi komisarioaren ordezkaritza bat.\nCristina Enea Fundazioko agendetan ohikoa den bezala, JantziAgain egitasmoari loturiko ehungintza-tailerrak eta Haziera ekimeneko haziei lotutako tailerrak ere izango dira agenda honetan, bai eta Mater Museoa itsasontziarekin Uliako itsaslabarrak ikustera joateko irteerak ere, besteak beste.\nJarduera horiek guztiak eta are gehiago, albiste honek atxikituta duen dokumentuan jasota daude. Izen-ematea behar duten jardueretarako jo atal honetara.\nFitxategia deskargatu: 2018/2019ko neguko agenda\nHitzaldiak\t27/11/2019 - 19:00h.\nIbilialdiak\t03/12/2019 - 17:00h.\nAgora K2050 • Elkarrizketak\nMaruja Torres: "Ezin dugu jarraitu planeta espoliatzen, ustiatzen eta husten, paradigma aldaketa bat behar da"\nZergatik da garrantzitsua Antartikaren osasuna?\nDonostiako Udala eta Añarbeko Urak borrokan “estoldako munstroa"-ren aurka


JARRAITZEN DUGU NERABEENTZAKO TAILERRAREKIN BILBON – Adoptia\n2020-an 16 urtetik aurrerako nerabeei zuzendutako tailerrarekin jarraitzen dugu, Adoptia zerbitzuaren eskutik -Agintzari GEK-.\nEspazio hori nerabeek eta gazte helduek osatuko dute, eta bertan haien bizi-esperientzia eta ezinegonak partekatu eta konpondu ahal izango dute. Horrela, testuinguru dinamiko eta parte-hartzaile horretan, bai besteen zein norberaren esperientzien bitartez, ikaskuntza gauzatzeko. Azken finean, gure bertsiorik onena aurkitzen lagunduko digun garapen pertsonalerako tokia.\nAurten landuko ditugun gaiak beste urteetako partaideek aurkeztutako kezketan eta ezinegonetan oinarrituak egongo dira. Hala nola, prestakuntza eta lan mundura sarrera, emozioak eta haien kudeaketa, autoexijentzia, eta adoptatua izatearekin erlazionatuak dauden hainbat kontu. Beti bezala, kontuan izango ditugu partaideen kezkak eta interesak.\nHilabetean behin bilduko gara, astelehen batean.\n2020an datak hurrengoak izango dira: Urtarrilak 27, otsailak 17, martxoak 16, apirilak 20, maiatzak 18 eta ekainak 15.\nPrezioa: 25€ saioa\nTokia: Tailer gela (17). Madariaga etorbidea 1, 4. solairua, Deusto-Bilbao\nIzen ematea: Telefonoa: 944 74 52 55 (kontaktu pertsona: Clara Zabala) Email-a: clarazabala@agintzari.com


Helduen Alfabetatze eta Berreuskalduntzerako Erakundearen urtebetzean. BOST URTETAKO EGITASMOAK BETERIK\nEusko Jaurlaritzaren euskalduntze ta alfabetatze zerbitzuak aurten martxan jarri zela bostgarren urtea betetzen du.\n1981ean, HABE lanean hasi zenean, ez zuen euskal administrazioaren aurrekontuetako dirurik; bost urte beranduago, gaur egun 1.690 milloe ditu Euskal Herriko biztanleei euskalduntze zerbitzu egoki bat emateko.\nEgitasmoak bete dira eta proiektu gehiago martxan jartzeko asmoak bidean.\nHABE erakundea sortu zenean irakaslerik ez edukitzeagatik, gaur egun hogeita hamairu euskaltegi martxan edukitzea pasa da eta hirurehun bat irakasle denera.\nJoxe Juan Txabarrik zuzentzen dituen euskaltegi hauen bitartez Euskadiko Elkarte Autonomoan hamar mila biztanle baino gehiago dituzten herrietan HABEren zerbitzuak dituzte.\nDatorren irailarako, erakunde honek bosgarren urtebetetzea betetzen duenerako, beste zortzi bat euskaltegi gehiago Elkarte Autonomoan sakabanaturik zabalduko ditu.\nHABEk ez ditu bakarrik berak sortutako euskaltegiak laguntzen; Jose Juan Txabarrik, bertako zuzendariak duela egun gutxi erakundeak Donostian duen egoitza nagusian aditzera eman zuenez, gaur egun euskara irakasteko eta euskalduntze arloan lan egiten duten euskaltegi guztiak HABEren aurrekontutik diru laguntzak jasotzen dituzte.\nUrte honetan zehar lurralde historikoetako euskaltegi pribatuek (bertan homologatuak, libreak eta konbenioak dituztenekin taldekatzen dira) bostehun ta hirurogeita zortzi milloe jasoko dituzte, eta udal euskaltegiak berriz larehunta berrogeita hiru milloe.\nHonela, denera 1986 urteko aurrekontuetan HABEk mila milloe baino gehiago gastatuko ditu euskaltegi pribatuei emandako diru laguntzetan.\nEuskalduntze eta alfabetatze zerbitzuak dituen bost atal desbedinek helburu bakarra dute: gero ta ahal duten neurrian euskara irakasteko metodoak hobeagotu.\nSaila bakoitzak bere aldetik, baina danak helburu argi bat dutela beren plangintzak aurrera ateratzen dituzte.\nBertako arduradunak Txabarrirekin batera azaldu zuen sail honen helburuen artean ikusentzunezkoen mailegu zerbitzuaren alorrean lan egiten jarraitzea zela.\nHABEk beste euskaltegi batzu laguntzen ditu ere.


22:55, 9 abendua 2017ko berrikusketa\nLotura: Álvaro Alcalá Galiano\n22:52, 9 abendua 2017ko berrikusketa (aldatu)\n22:55, 9 abendua 2017ko berrikusketa (aldatu) (desegin)\n(Lotura: Álvaro Alcalá Galiano)\nGainera, garaiko artistekin harreman estua izan zuen Parisen egon zen bitartean, hala nola [[Claude Monet|Monet]], [[Frédéric Bazille|Bazille]] eta [[Edgar Degas|Degas]] bezalako artistekin. Azkeneko hau, eragin handia izan zuen artistaren obran.\n1885-1886 inguruan Bilbora itzuli egin zen. Bertan Nicolas Viar, Oscar Rochelt eta Alvaro[[Álvaro Alcalá GalianorenGaliano]]ren irakasle izan zen, eragin handia izanik, batez ere, azkenengoaren pinturan. Beste bi ikasleak, batez ere Viar, ideia politiko nazionalistengana hurbildu zuten Guiard, [[Euskal-Erria elkartea]]n sartuz. Elkartea 1891ean banatu egin zenean garatu zuen Guiardek nazionalismo sakonagoa, [[Foruzaletasun|foruen defendatzaile]] sutsua izan baitzen. Garai honetan ezagutuko du [[Sabin Arana|Sabino Arana]] eta bere ideologiarenganako hurbilketa bat izango du, nahiz eta gero liberalismoaren babesle izango denez nazionalismotik aldendu egingo den.


Aurtengo deialdian, gai hau lantzeko proposamena egin da: “Euskal Herria euskal hedabideetan. Euskal hedabideek nola irudikatzen dute Euskal Herria? Lurraldea nola izendatzen da? Izendapen horren azpian zein da eremua? Zein dira mugak?”. Proiektu saridunak 8.000 euroko diru laguntza jasoko du, lana urtebeteko epean egiteko.\n2019-11-11 / 19:00


Bost burujabetza landu dituzte Koopfabrikaren saioan - Debagoiena - Goiena.eus\nBost burujabetza landu dituzte Koopfabrikaren saioan\nImanol Beloki 2018-03-09 15:44\nKoopfabrikak antolatuta, Oñatiko Udalaren eta Gipuzkoako Foru Aldundiaren laguntzarekin, Burujabetzen inguruko saioa izan da gaur, Arantzazuko Gandiaga topagunean. Bost burujabetzen inguruan aritu dira bost hizlari, eta hauek izan dira aztertu dituzten gaiak: Lana, elikadura, teknologia, energia eta finantzak.\nEkintzailetza sozial eta kooperatiboa sustatzeko formazio saioa irekia izan da, eta jende dezente batu da Arantzazuko jardunaldian.\nHizlari moduan, honako hauek izan dira, burujabetza hauetaz hitz egiten: Lanaz, Oscar Garcia –Autonomia Sur–, Elikaduraz, Mirene Begiristain –EHU–, Teknologiaz, Gorka Julio –Talaios–, Energiaz, Eduardo Urturi –Goiener–, eta Finantzez, Liher Gonzalez –Koop 57 EH–. Bost burujabetza horiek izan dituzte hizpide, eta burujabetza, kuestio materiala ere badenez, eta bizitzako alor askotara eraman daitekeenez, hori nahi izan dute landu.\nPozik saioak emandakoarekin\nBurujabetzaren dimentsio ezberdinak landu dituzte, eta ekitaldi "arrakastatsua" izan dela adierazi du Arianne Kareaga Koopfabrikako koordinatzaileak: "Saioa interesgarria izan da, eta bertaratu direnak pozik geratu dira jardunaldiak emandakoarekin".\nAmaitu ondoren, bazkaria egin dute, eta Arantzazu eta Eltzia proiektua ezagutzeko aukera ere izan dute bertaratu direnek.


Irekia Eusko Jaurlaritza - Gobierno Vasco :: AZTI ikerketa ozeanografiko operazionalaren Europako elitean sartu da\nAZTI ikerketa ozeanografiko operazionalaren…\n<img src="https://www.irekia.euskadi.eus/uploads/cover_photos/46642/original/eurogoos.JPG" style="max-width:100%" alt="" />\nEuroGOOSeko kide izateak balioan jartzen du AZTIren ikerketen kalitatea ozeanografia operazionalaren eta itsas ikerketaren alorrean.\nOzeanografia operazionalak honako hauek barne hartzen ditu: arriskuzko fenomeno naturalak aurresateko egiten diren neurketa eta laginketak, salbamenduko operazioen planifikazioa eta klima aldaketaren kontrako borroka.\nEuroGOOS irabazi asmorik gabeko nazioarteko erakunde bat da, 19 herrialdetako 42 kidek osatua, Europan behaketa sistema globalaren testuinguruan ozeanografia operazionalarekin konprometitua.\nAZTIk ikerketa ozeanografikoan egiten duen lana errekonozitu egin da, ozeanoak behatzeko EuroGOOS europar sisteman eskubide osoko kide sartu baita. Gobernuarteko Ozeanografia Batzordeko (IOC) Ozeanoen Munduko Behaketa Sistemako Europako partaide izateaz ari gara, hau da, munduko itsas politika zientifikoa babesten duten datu zientifiko ozeanikoak koordinatzen eta hedatzen direla zaintzeko UNESCOk sortutako erakundeko partaide izateaz.\nEuoGOOSen sartzeak (European Global Ocean Observing System) balioan jartzen du AZTIk ozeanografia operazionalaren alorrean egindako lana. Izan ere, diziplina horrek ozeanoetan, itsasoetan eta atmosferan egindako neurketak eta laginketak hartzen ditu bere baitan; baita horien hedapena eta interpretazioa ere, etekin sozioekonomikoak ateratzeko.\nIldo horretan, AZTIk, Euskalmet – Euskal Meteorologia Agentziarekin batera, funtsezko rola jokatu du EuskOOS Euskadiko Ozeanografia Operazionalaren Sistemaren garapenean, zeinak itsasoaren unean uneko egoera etengabe behatzen duen.\nGainera, modu aktiboan parte hartu du proiektu desberdinetan, hala nola Europar Batasunak lurra behatzeko daukan Copernicus behaketa programan, Europako EMODnet edo JERICO itsas behaketa eta informazio sarean, zeina ikerketa azpiegitura garatzeko egitasmo bat den, europar itsasoetako ingurumenari buruz kalitate handiko informazio zerbitzuak emateko.\nGainera, 2007az geroztik, IBIROOS –EuroGOOSen bost eskualde sistemetako bat– gune IBERIKOA-Bizkaiko Golkoa-Irlanda eskualde aliantzako kidea da AZTI. Halaber, hainbat lantaldetako kidea da, eta lantaldeotan datuen kudeaketari eta kalitateari buruzko zereginetan (DATAMEQ Working Group), goi maiztasuneko radarretan (HF Radar Task Team) eta kostaldeko ozeanografia operazionalean dihardu (Coastal Working Group).\nExpertise hori guztia baliagarria izan zaio ozeanografia operazionalean erreferentziako zentro gisa sendotzeko eta azkenean EuroGOOSeko partaide diren 19 herrialdetako 42 kideen arteko bat izateko.\nErakundeko eskubide osoko kide gisa, AZTIk lehentasunak identifikatzeko, estrategiak lantzeko, lankidetza hobetzeko eta Europan ozeanografia operazionalaren onurak sustatzeko prozesuetan parte hartuko du, Ozeanoaren Europar Behaketa Sistema (EOOS) integratu, sostengarri eta eskuragarri bat ezartzen parte hartzeaz gainera.\nOzeanografia operazionalaren garrantzia\nOzeanoak planetaren bi heren estaltzen ditu; haren portaera giltzarria da klimarako, eta oxigeno, ur, elikagai eta lehengaien iturri da, munduko garraiorako eta turismorako funtsezko elementu izateaz gain. Hein handi batean, gure planetaren etorkizuna ozeanoaren egoera eta portaera onaren mende dago; hori dela eta, ozeanografia operazionalaren bidez ozeanoa etengabe behatzeak berebiziko garrantzia dauka.\nAzken hamarkadetan, diziplina honek aurrerapen nabarmena izan du sistema eta tresna desberdinen bidez, izan ere, horiei esker, ozeanoa sistematikoki beha daiteke epe luzera, behaketek emandakoa interpretatu eta hedatu egin daiteke, eta datuak etengabe eta denbora errealean eman. Adibidez, datuak denbora errealean bildu daitezke salbamenduko operazioak azkarrago eta seguruago egiteko edo korronteen nahiz medusen aurrean hondartzetako segurtasuna handitzeko.\nEpe luzera, ozeanografia operazionalak aukera ematen du muturreko gertaera naturalak aurresateko, itsas baliabideen ustiapen sostengarri bat planifikatzeko, itsasoaren mailaren igoera eta klima aldaketak itsasertzean eragiten dituen ondorioak aurreikusteko, baita itsasoko energia iturrien bideragarritasuna aztertzeko ere, esaterako, itsaso zabalean aerosorgailuak jarrita.\nAZTIk ozeanografia operazionalaren alorrean egiten duen lana, berez, korronteak, mareak, sedimentuen garraioa eta halako itsas prozesuak denbora errealean neurtu eta behatzeko sistema eraginkorren erabileran oinarritzen da, eta horren osagarri, itsasoaren portaerari buruzko aurreikuspenak edukitzea ahalbidetzen duten simulazio eredu estatistiko eta matematikoak darabiltza. Teknika horien bidez, esate baterako, giza ekintzek inguruneari eragiten dizkioten inpaktuak ebalua daitezke, eta isuri kutsatzaileen kontra eraginkortasunez borrokatu.\nAZTI ikerketa zentroa espezialista da elikagaien balio katean, eta ikerketa estrategiko eta aplikatuan dihardu, ezagutza berria sortzeko. Bezeroei ematen dizkien soluzio integral eta berritzaileak baliagarriak dira, oinarri gisa, negozio berri eta berritzaileak dinamizatzeko.\nAZTIren helburua, zientzia garapen sostengarri eta osasungarri bihurtzea da. Horretarako, lantalde trebatu eta ilusionatu baten bidez, bezeroekin sinbiosian eta lotura estrategikoan oinarritzen den harremana lantzen du AZTIk. Hala, bezeroei balioa ematen die, eta lehiakortasunean hobera egiten laguntzen, garapen ekonomiko eta sozialaren mesedetan.\nEgindako lan eta ikerketek munduko institutu onenen top 10ean jarri dute AZTI produkzio zientifikoaren kalitate indizean, zenbait ikerketa alorretan. Era berean, AZTIk arrantza kudeaketan diharduten nazioarteko erakundeetako batzorde zientifikoetan parte hartzen du, itsas ingurune desberdinetan kudeaketa neurriak eta arrantza kuotak zehazten, baliabideen erabilera sostengarria helburu.\neurogoos.JPG 2 MB (JPG)


Jouancy - Wikipedia, entziklopedia askea.\n47°40′58″N 4°02′01″E / 47.6828°N 4.0336°E / 47.6828; 4.033647°40′58″N 4°02′01″E / 47.6828°N 4.0336°E / 47.6828; 4.0336\nCensy, Grimault, Noyers eta Sarry\n8 (%32) 16 (%64)\nJouancy Frantziako udalerria da, Yonne departamenduan dagoena, Borgoina-Franche-Comté eskualdean. 2013an 33 biztanle zituen.\n2007an Jouancy udalerrian erroldatutako biztanleak 33 ziren. Familiak 16 ziren, horien artean 4 pertsona bakarrekoak ziren (4 bakarrik bizi ziren gizonak), 4 seme-alabarik gabeko familiak ziren eta 8 seme-alabak dituzten bikoteak ziren.\n2007an 29 etxebizitza zeuden, 15 familiaren etxebizitza nagusia ziren eta 14 bigarren erresidentzia ziren. Etxebizitza guzti hauek 29etxeak ziren. 15 etxebizitza nagusietatik 13 bere jabearen bizilekua ziren eta 2 alokairuan okupaturik zeuden; 4 etxek bi gela zituzten, 1ek hiru zituen, 5 etxek lau zituzten eta 5 etxek bost zituzten. 10 etxek euren parking plaza propioa zuten azpian. 9 etxetan ibilgailu bat zegoen eta 4 etxetan bat baino gehiago zituzten.\nJouancy udalerriko biztanleria-piramidea 2009an .\n2007an lan egiteko adina zuten pertsonak 14 ziren, horien artean 13 aktiboak ziren eta1 inaktiboa zen. 13 pertsona aktiboetatik 11 lanean zeuden (6 gizon eta 5 emakume) eta 2 langabezian zeuden (1 gizon eta 1 emakume). Pertsona inaktibo bakarra ikasten zegoen.


Etorkizuna aurten da | EIBZko liburutegia\nHizkuntza batetik bestera hitz egin ahala itzultzen duten gailuen urtea izango da aurten, MITen arabera. Dagoeneko itzulpena ia denbora errealean egitea lortu dute Googlek eta Txinako haren parekide Baiduk. Googleren kasuan, Pixel Budsizeneko aurikularrak aipatzen ditu institutuak. Pixel telefonoekin funtzionatzen dute, eta Google Translate aplikazioa erabiltzen dute. Azken horrek badu dagoeneko «elkarrizketa» aukera, baina aurikularrek asko errazten diote lana aplikazioari, erabiltzaileak botoi bat sakatzen baitu hitz egiten duenean eta askatu egiten du itzulpena hastea nahi duenean. Itzulpen automatikoaren inguruan ikertzen du Artetxek, baina bere inguruan ez du halako interesik sumatzen aurikular itzultzaileen kontuan. «Itzulpen automatikoan aurrerapen oso handiak izan dira azken urteotan, eta uste dut guztion eskura dauden itzultzaileak benetan lagungarriak bihurtu direla azkenerako», esan du. «Ahots bidez eta denbora errealean itzultzea, baina, beste kontu bat da, eta ez dakit zenbateraino fin ibiliko den horrelako zerbait benetan erabilgarria izateko».\nInterneten pribatutasuna ziurtatzea lantegi zaila dela argi geratu da azken urteotan. MIT Technology Review-ren arabera, ordea, baliteke hori aurten aldatzea zero ezagutzako froga deituriko tresna kriptografikoa erabilita. Bi parte ditu tresnak: frogatzailea eta ziurtatzailea. Bigarrenak datu bat egia dela ziurta dezake, lehenarekin kontsultatuta, baina horren inguruko beste informaziorik izan gabe. Esaterako: erabiltzaile bat 18 urtetik gorakoa dela baiezta dezake ziurtatzaileak, noiz jaio zen jakin gabe —azken informazioa bakarrik frogatzaileak baitu—. Horren bidez, datu trukeak egin daitezke —banku datuak, izenak…— informazio pribatua arriskuan jarri gabe. Tresna ez da berria, baina 2016aren amaieran Zcash moneta digitala hasi zen hori erabiltzen. MITen arabera, aurten hasiko dira teknologia hobetzen. «Denok gaude kezkatuta pribatutasunarekin, eta horri erantzuteko modu berri bat da hau, ezberdina», esan du Arantza Illarramendi EHUko Informatika katedradunak. «Diru asko sartzen ari da horretan».\nKategoria Azalpen testua, Batxilergoa, Berria egunkaria, D eredua, Euskara, IKT, Mundua, Natur Zientziak, Teknologia, Zientzia, etiketak AEB, Edu Lartzanguren, Etorkizuna, Massachusettseko Teknologia Institutua by liburutegia. Gorde lotura.


GONDOLA BIKOITZA-ALDEKO 120X130X60 CM - Tridecor\nHastapen > Merkataritza-altzariak>Altzariak alde>Gondolak>GONDOLA BIKOITZA-ALDEKO 120X130X60 CM\nGONDOLA MAHAI GAINEAN, DISTIRA ZURI 51.5X50X25 CM\nGondola buruzko mahai-distira zuri 51.5x50x25cm Gondola batera aluminiozko ildaskak estu. Eraiki-to-ordena, koloreak barietate. Panelling aluminiozko Ildaskak estu Egurra Distira akabera Neurriak: Altuera (cm) 51.5 Zabalera (cm), 50 Lodiera (cm) 25\nGONDOLA L 120X130X35CM\nGondola L 120x130x35cm. Altzariak erdiko gisa. Fabrikatzen dugu pean eskaera. Matte akabera Aukera jarriz apalategiak Aukera osagarriak , hala nola, akrilikoak eta hangers\nGONDOLA EGURREZKO FORMA L, BERRIA AKABERA\nGondola egurrezko forma L berri akabera. Erakusketari L panel bat lamas. Ohiko fabrikazio Neurriak Handia (cm) 130 Zabalera (cm) 120 Lodiera (cm) 35\nGONDOLA BIKOITZA-ALDEKO ALTZARIAK, BERRIA AKABERA\n330,00 € BEZik gabe\nGondola bikoitza-aldeko dituzten muebla berri akabera.Altzariak central landareak gisa fabrikatu panel lamas. Kabinete azpian biltegiratze. Berri akabera eta koloreak barietate. Altuera (cm) 175 Zabalera (cm) 120 Lodiera (cm) 60\nERAKUSTOKI GONDOLA BIKOITZA-ALDEKO ALTZARIAK\nErakustoki gondola bikoitza-aldeko altzariak. Altuera (cm) 175 Zabalera (cm) 120 Lodiera (cm) 60\nGONDOLA BIKOITZA-ALDEKO, BERRIA BUKATZEN 130X120X60 CM\n180,00 € BEZik gabe\nGondola bikoitza-aldeko, berria bukatzen 130x120x60 cm Fabrikatu panel bat lamas. Ohiko fabrikazio. Neurriak Handia (cm) 130 Zabalera (cm) 120 Lodiera (cm) 35 Epe fabrikazio: Basoan..... 7-15 egun baliodunak.\nGONDOLA BIKOITZA-ALDEKO M1\n100,00 € BEZik gabe\n150,00 € BEZik gabe\nItsasgarria etiketa, kolore beltza zuri polka...


Onon kukuaren bidaia - Zientzia Kaiera\nKukuak hegazti bereziak dira, sarritan kultura herrikoiarekin eta folklorearekin lotuta daudenak. Egiten duten migrazioaren kausaz, kukuaren kantua entzutea neguaren eta hotzaren amaierarekin lotzen da, udaberria datorreneko seinalea.\nHainbat esaera zahar ditugu kukuarekin lotuta, agian ezagunena denak dio, apirileko lehen egunetan kukuaren kantua lehen aldiz entzutean poltsikoan dirua badaukagu, urte oparoa izango dela. Ez dakit norbaitek Onon kukuaren kantua entzun ote duen, baina, zientzialariak txundituta utzi dituen migrazioa egin berri du: 26.000 kilometroko bidea egin du Mongoliatik Afrikako hegoalderaino eta bidea egiten zuen bitartean, ospetsua egin da Indian, Kenian eta Suedian.\nIrudia: Kuku arrunta, Cuculus canorus. (Argazkia: TheOtherKev – domeinu publikoko irudia. Iturria: pixabay.com)\nOnon kukua Mongoliatik aldetzen hasi zen 2019ko ekainean, ikertzaile-talde batek jarritako lokalizagailuarekin batera. Beste lau kukuri ere jarraipena egiteko tresnak jarri zizkieten eta noski, ikertzaileek ez zekiten beste noizbait kuku haien berri izango ote zuten. Duela gutxi, bai, bost kukuetako baten berri izan dute berriro, Onon kukua, eta bere gailua aztertzean emaitza ikaragarriak lortu dituzte. Onon kukuak 26.000 kilometroko bidaia egin zuen, lurreko hegazti baten kasuan dokumentatu den bidaiarik luzeenetakoa. Maiatzaren 27an itzuli zen Onon Mongoliara eta tarte guzti horretan, Mongolia Cuckoo Project ekimenari esker online jarraitu ahal izan da bere migrazioa. Koronabirusak eragindako pandemiak gure mugak eta mugikortasuna oztopatzen zituen bitartean, Ononek hogeita zazpi muga zeharkatu ditu eta hamasei herrialde desberdinetatik pasa da. Hedabideek kukuaren bidaiaren jarraipena egin dute eta, horrexegatik, zenbait lekutan Onon kukua ezaguna bilakatu da. Une honetan ikertzaileak kukuaren gailua aztertzen ari dira kukuen migrazio luzeak hobeto ulertu ahal izateko; izan ere, Onon kukuaren bidaia bereziki luzea izan da. Kukuek egunean 1.000 kilometro egin ditzakete elikagai bila egiten dituzten migrazioetan. Kukuek beldarrak atsegin dituzte eta horiek ugariagoak dira leku eguzkitsu eta beroetan. Euskal Herrian apiriletik irailera egoten dira kukuak eta, ondoren, Afrikan igarotzen dute negua. Mongolia inguruko kukuek, aldiz, Asia hegoaldean edo Australasian igarotzen dute negua, baina, kasu honetan Ononek nahiago izan du Afrikarainoko bidea. Oraindik ez dago guztiz argi zein den bidaia luze horren arrazoia, baina, litekeena da Ononek nahiko elikagai aurkitzea bidean eta, hortaz, beste espezie batzuk baldin bazeuden Asia hegoaldean, erosoagoa izan liteke Afrikarainoko bidea. Udaberria Euskal Herrian igarotzen duten kukuen kasuan, 9.000 kilometro inguruko bidaia egin behar izaten dute Afrika hegoalderaino eta normalean gauez bakarrik egiten dute. Kukuak animalia bereziak dira oso eta, ziur aski, haien berezitasunik nabarmenena ugalketa da. Har dezagun bada, Onon kukuak eman digun aukera kukuen ugalketa zertan den azaltzeko.\nKukuaren ezaugarriak eta ugalketa\nKuku arrunta –Cuculus canorus- Cuculidae familiako hegaztia da. 32 eta 36 cm arteko luzerakoa eta 54 eta 60 cm arteko hego-zabalerakoa. Tamaina ertaina du, isats zabala eta puntadun hegalak. Horrexegatik, hegaldian hegazti harrapari txiki baten antza du, esaterako, gabiraia edo belatz gorria. Kukuaren ezaugarri bereizgarrienetako bat arrautzak hegazti txikiagoen habietan jartzean datza, alegia, habi-parasitismoan oinarritzen da kukuaren ugalketa. Kukuak beste hegaztien habietan jartzen ditu arrautzak eta, horrela, hegazti horrek inkubatzen ditu arrautzak eta baita txita elikatu ere. Eme bakoitza hogeita bost arrautza inguru jartzera iritsi daiteke, banaka-banaka, beste habietan -bertan zegoen arrautzetako bat ere kentzen du-. Parasitatutako hegaztiak ez badira konturatzen arrautzak ez direla haienak, inkubazioak aurrera jarraituko du. Esan behar da, bestalde, kukuaren arrautzak parasitatutako hegaztien arrautzak imitatzen dituztela. Kukuak kaskabeltzen eta txantxangorrien habietan jartzen ditu arrautzak, besteak beste, baina, ehunaka espezie desberdinetako habietan arrautzak jartzeko gai dela dokumentatu da. Era berean, kukuak harrapari txikien antza duenez, errazagoa da habiaren jabeak uxatzea.\nKukuaren estrategia bikaina da, Naturaren konplexutasunaren adierazle zoragarria. Kukuak parasitatzen dituen hegaztien inkubazioa pixka bat luzeagoa da kukuarena berarena baino. Kaskabeltzaren eta txantxangorriaren inkubazioa hamalau egunekoa da, baina, kukuarena hamabi egunekoa besterik ez. Bi egun horietako epea gakoa da kuku jaioberria handiagoa eta indartsuagoa izateko beste txitak jaiotzen direnean. Zein da, baina, horren helburua? Bada, kuku jaioberriak nahikoa indar daukanean, oraindik ireki ez diren arrautzak eta beste txita jaioberriak habiatik botatzeko gai da. Horrela, habiaren jabe diren gurasoen arreta eta elikagai guztiak kukuarentzat dira. Azaldutakoa ondo ikusi daiteke jarraian dagoen bideoan eta, zalantzarik gabe, Naturaren gordintasuna agerian geratzen da.\nZiur asko, gure ikuspegitik zaila egiten zaigu horrelako irudiek ez aztoratzea, baina, ez dugu ahaztu behar animaliak bizirik irauteko eta modu eraginkorrean ahalik eta gehien ugaltzeko diseinatuta daudela. Hobeto esanda, hori modurik onenean lortu duten espezieek jarraitzen dute aurrera. Ikuspuntu horretatik, kukuaren estrategia oso eraginkorra da. Nolanahi ere, kukuak hamahiru eta hogei egun artean pasatzen ditu habian eta ondoren, alde egiten du. Esan behar da kuku eme bakoitza espezie mota bat parasitatzen espezializatzen dela, ziur aski, bera jaio zen habiako espezie bera. Guzti horren gainetik, nekez esan daiteke kukua hegazti ankerra denik. Naturaren legeetara ondo egokitu den animalia zoragarria da eta gure basoetan lan garrantzitsua egiten du. Pinudiak erasotzen dituzten pinu-beldarrak jaten ditu eta baita beste hainbat intsektu ere. Naturaren oreka bermatzeko ezinbestekoa den animalia da kukua. Bada, laster esango diogu agur kukuari edo, hobeto esanda, hurrengo urtera arte!\nCuco común, Sociedad Española de Ornitología, seo.org\nCloud cuckoo land? How one bird’s epic migration stunned scientists, Rebecca Ratcliffe, theguardian.com, 2020\nArgitalpen-data: 2020/07/15 · Atala: Dibulgazioa, Kolaborazioak\nZeruraino iristen diren hegaztiak\nJuan Ignacio Pérez eta Miren Bego Urrutia Oxigenoa ———————————————————————————————————– Txoriak eta saguak atalean ikusi dugunez, arnas aparatuaren egitura eta funtzionamenduari […]\nAsteon zientzia begi-bistan #311 – Zientzia Kaiera\n19 uztaila, 2020\n[…] kukuari buruz hitz egin digu testu honetan Josu Lopez-Gazpiok. Ikertzaile talde batek jarritako lokalizagailuari esker ikusi dute kukuak 26.000 kilometroko […]


Borrolhan - Wikipedia, entziklopedia askea.\n43° 49′ 12″ N, 0° 00′ 54″ W / 43.82°N,0.015°W / 43.82; -0.015Koordenatuak: 43° 49′ 12″ N, 0° 00′ 54″ W / 43.82°N,0.015°W / 43.82; -0.015\nAyzieu, Lias-d'Armagnac, Manciet, Panjas, Sainte-Christie-d'Armagnac eta Salles-d'Armagnac\n72 (%45) 85 (%53.1)\nBorrolhan (okzitanieraz Borrolhan, frantsesez eta ofizialki: Bourrouillan) Okzitaniako udalerri bat da. Administratiboki Frantziako Gers departamenduan dago, Okzitania eskualdean. 2013an 153 biztanle zituen.\n2007an Bourrouillan udalerrian erroldatutako biztanleak 153 ziren. Familiak 73 ziren, horien artean 20 pertsona bakarrekoak ziren (4 bakarrik bizi ziren gizonak eta 16 bakarrik bizi ziren emakumeak), 33 seme-alabarik gabeko familiak ziren, 16 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 86 etxebizitza zeuden, 68 familiaren etxebizitza nagusia ziren, 9 bigarren erresidentzia ziren eta 9 hutsik zeuden. 84 etxeak ziren eta 1apartamentu bat zen. 68 etxebizitza nagusietatik 54 bere jabearen bizilekua ziren, 11 alokairuan okupaturik zeuden eta 3 doan lagata zeuden; 1ek gela bat zuen, 5 etxek hiru zituzten, 13 etxek lau zituzten eta 49 etxek bost zituzten. 63 etxek euren parking plaza propioa zuten azpian. 31 etxetan ibilgailu bat zegoen eta 35 etxetan bat baino gehiago zituzten.\nBourrouillan udalerriko biztanleria-piramidea 2009an .\n2007an lan egiteko adina zuten pertsonak 99 ziren, horien artean 63 aktiboak ziren eta 36 inaktiboak ziren. 63 pertsona aktiboetatik 60 lanean zeuden (34 gizon eta 26 emakume) eta 3 langabezian zeuden (2 gizon eta 1 emakume). 36 pertsona inaktiboetatik 14 erretiraturik zeuden, 11 ikasten zeuden eta 11 "bestelako inaktibo" gisa sailkaturik zeuden.\n2009an Bourrouillan udalerrian 63 unitate fiskal zeuden, 153 pertsonek osaturik. Pertsona bakoitzeko diru-sarrera fiskalaren mediana urteko 15.025 euro zen.\n2007an zeuden 12 komertzioetatik, 1 eraikuntza enpresa zen, 3 ibilgailuen saltze eta konpontze enpresak ziren, 1 ostalaritza eta jatetxe enpresa zen, 5 higiezinen enpresak ziren eta 2 zerbitzu enpresak ziren.\n2000. urtean Bourrouillan udalerrian 19 nekazaritza-ustiategi zeuden, 1.136 hektarea erabiltzen.\nSalles-d'Armagnac (2,6 km)\nAyzieu (3,3 km)\nSainte-Christie-d'Armagnac (4,0 km)\nManciet (4,9 km)\nCampagne-d'Armagnac (5,0 km)\nCaupenne-d'Armagnac (5,6 km)\nRéans (5,8 km)\nBNF: 15255649f (data)


Musikazuzenean agenda MDC + Iron Fist\nMDC + Iron Fist\nMDC (Millions of Dead Cops) punk talde mitikoa gurean izanen da berriz. Honakoan kontzertu bakarra eskainiko du Euskal Herrian, eta hauxe, Donostiako Mogambo aretoan burutuko da. Emanaldia Iron Fist taldeak zabalduko du.\nMDC (AEB, Hardcore punk)\nMundu mailakako Punk hardcore mugimentuan erreferentzia handia da MDC banda. M.D.C. hizkien atzean, aldaera ezberdinak izan dituzte, Millions of Dead Cops, Multi Death Corporation, Million Dead Children, edota Metal Devil Cokes bezalakoak, esaterako. Ameriketako Estatu Batuetan aintzindariak izan ziren era honetako musika jorratzen, garaiko Minor Threat edo Black Flag bezalako taldeekin batera. 80. hamarkadako haseratik martxan, musika oldarkorra eta hitz politikoak jorratu dituzte, taldearen konpromezua handia delarik gaue egun ere.\nJada 40 urte daramatzate musika errepidean, eta oraindik gauza asko esateko dituztela aldarrikatuko dute oholtza gainean.\nEmanaldi gehiago Donostiako Mogambon\nFalta + Creepy Tones


Sentsibilitate ezberdinen arteko ariketa ederra eskualde bizi-bizian | Eguneko gaiak | GARA\nEGUNEKO GAIAK | > OIARTZUALDEA\nSentsibilitate ezberdinen arteko ariketa ederra eskualde bizi-bizian\nMaider IANTZI|ERRENTERIA Eguneratua:\nAniztasuna du ezaugarri Oiartzualdeak. Horren isla da Lezok, Oiartzunek, Pasaiak eta Errenteriak Euskal Herriaren etorkizun politikoari buruzko kontsultarako galdera desberdinak aukeratu izana, Errenteriaren kasuan bi: «Ados zaude euskal errepublika burujabe bat eratzearekin? Baiezko kasuan, ados zaude independentea izatearekin?».\nGoizean goizetik jarri dira martxan hainbat eta hainbat boluntario –orain arte aktibatu ez direnak ere bai tartean, erran digutenez– bozkalekuak prest izateko eta erabakitzeko lehendabiziko pauso hau ongi, berme guztiekin, emateko. 61.114 lagun daude botoa ematera deituta. Horretarako, 30 hautesleku eta 43 mahai atondu dituzte.\nGehienak Errenterian daude. 16 urtetik goitiko 33.435 pertsonak eman dezakete botoa hemen, herri osoan banatutako 14 bozkalekuetan. 7.30erako mahaietan zeuden arduradunak, 9.00etan ireki dituzte ateak eta poliki-poliki herritarrak animatzen hasi dira.\nEguraldi ederrarekin Alamedako terrazak beteta ageri dira eguerdian. Brokante azoka bat ere ireki dute. Dantzariekin topo egin dugu Biterin, joaldunak aditu ditugu Fanderian, danbor- jotzaileen ikuskizunaz gozatu Alamedan; hauteslekuen atarian txalapartariak saioa eskaintzen ari dira. Herri bizia da Errenteria beti, baina gaur egun berezia da, Euskal Herriaren etorkizun politikoaren gainean erabakitzen hasteko eguna.\nBiterikoa da bozkaleku nagusia eta bertan dabil jende gehien. Atean dira Aitor eta Olaia boluntario gazteak, txaleko horiak soinean, begirale lanetan. «Zentroan mugitzen hasi ginen duela urtebete eta behin kudeatuta, auzoetara zabaldu ginen, bertakoekin hitz eginez. Gakoa izan da auzoetako jarduna, bakoitzak bere ekimena egitea, gurea herri anitza baita», nabarmendu du Olaiak. Azaroan, eguraldi traketsari aurre eginez, giza kate batekin inguratu zuten Pasaiako badia osoa. Eta orain dela aste batzuk herri bazkaria izan zuten gozagarri. Galdera erabakitzeko prozesu bat egin dute ideologia desberdinetako lagunen artean. «Ariketa polita izan da herriarentzat», dio Olaiak.\n«Herri honetan sentsibilitate ugari daude –jarraitu du azaltzen–. Adibidez, Estatu espainiarra federala edo konfederala izatea defendatzen dute batzuek». Hautatutako galderei buruzko iritzia galdetuta, «lehen fase honetarako balio dezakete» erantzun du, berarentzat hau ez baita hasiera bertzerik, herritarren iritzia jakiteko balio duena. «Egunen batean benetan erabakitzeko eskubidea lortzen badugu, eztabaida sakonago bat beharko dugu. Baina eztabaida hori ez da inoiz iritsiko gaurkoa bezalako ekimenik gabe».\nEmilio “etorkin ekonomikoen” semea da. Salamancako Sancti Spiritus herri ttikian jaio eta 8 urterekin etorri zen Euskal Herrira eta «bere lurra» hau dela sentitzen du.\nEguna normaltasunez joan dela kontatu digu Naroa Iturri bozeramaileak arratsaldean. «Sistema informatikoarekin arazo txiki bat izan dugu, baina berme batzordekoak fin ibili dira informatikariek konpondu arte eta arazorik gabe eman ahal izan dute botoa denek».\nAzken orduko botoak –aunitz kanpoan egun-pasa eginda etorritako jendearenak– sartuta itxi dituzte hautetsontzien ahoak. Ordurako giro ederra dago Alameda aldean, Porrotxek alaitua. Dena prest da Gure Esku Dagoren ekitaldi nazionalerako.


Infernuko Errota, oihanean bazter magikoa | Otalorea\nEtxalar eta Baztan artean aurkitzen da Infernuko Errota, izen bereko errekaren ertzean kokatua. XIX. mendearen hasieran eraiki zuten eta hamarkada luzez herritarrek erabili zuten irina egiteko. Kokalekuari esker, inongo agintariri kargurik eman gabe erabili ahal izango zuten bizilagunek. Inguruetan gisa honetako ugari zeuden, gehienbat artoa ehotzeko. 36ko gerran gehienak suntsitu zituzten, baina honek isilpean lanean iraun zuen.\nBasoko zuhaitz artean ondo ezkutatuta, erreka gainean zintzilik ageri da eraikina, zubi lanak ere egiten dituena. Barruan ur-errotaren mekanismoa ikusi daiteke, gaur egun ia guztiz berritua dagoena. Urjauziak bustita, han da amuarrain-haztegia ere. Infernuko Errekaren ondotik doan ibilbide motz batean iritsi daiteke bertara. Basoan barneratu eta ibilbide atsegin bat egiteko aitzakia polita da. Pago zaharren itzaletan, leku berezia.\nLekarozeko Orabidea eta Tximista auzoan arteako errepidetik iristen da Etxebertzeko Bordara, ibilbidearen abiapuntua izango dena. Jatetxea dago bertan, aparkalekua eta frontoia ere badu kanpoaldean. Hain justu ere, jatetxekoek eraberritu zuten errota 2000. urtean. Autoz egiteko bidea laburragoa da Otsondoko portutik, Oronozetik baino. Edonola ere, bide ugari daude bertara iristeko.\nBehin Etxebertzeko bordatik abiatuta ez dago galtzerik, ondo markatuta dago bidea. Joan-etorrian, guztira, 2,5 kilometroko ibilbidea da; eta desnibel gutxi du. Beraz, umeekin erraz egiteko modukoa da.\nEtxebertzeko Bordaren kanpoaldea, frontoia ere badu.\nErrotaren ikuspegia kanpoaldetik.\nUr-errotaren egurrezko mekanismoa ikusteko moduan dagl eraikinaren barnealdean.\nOtalorea 2018-03-24 2018-10-18 baztan, etxalar, etxebertzeko borda, euskalherria, infernuko errota, lekaroz, nafarroa, Natura\nNext Next post: Hervas, ondarea Caceres iparraldean


Transglutaminasa, elikagaien itsasgarria | Consumer\nTransglutaminasa, elikagaien itsasgarria\nEntzima hori animalien, landareen eta gizakien egituraren parte da, eta sukaldean berriro aurkitu da produktuen arteko lotura perfektu gisa.\nEgilea: Natàlia Gimferrer Morató 2008-ko urriak 1\nTransglutaminasak (TGM) lisina-hondar baten ν-amino talde baten eta glutamina-hondakin baten γ-carboxamida talde baten artean proteinak batzeko gai diren entzimak dira. Horrela, proteinekiko erresistentzia handia duen zelula barneko edo arteko lotura bat sortzeko gai dira, hau da, proteinaren haustura. Teknika horri esker, haragiaren, arrainaren edo ogiaren masak portaera hobea du, eta proteinaren egonkortasuna eta elikagaien testura hobetzen dira. Gainera, kontsumitzailearentzat erakargarriagoak diren elikagai berriak lortzeko modu gisa ikusten da, industriaren azpiproduktuak hobeto aprobetxatzen baititu.\nTransglutaminasaren efektua proteina bat berotzearen oso antzekoa da. Tenperatura igotzean, proteinek egitura tridimentsionala galtzen dute, eta lotura berriak eratzen dituzte proteinak elkarrekin lotzeko eta gel-egitura eratzeko. Horren adibide garbia da arrautza eta beroaren eraginez solido nola bihurtzen den. Transglutaminasarekin lortzen den efektua oso antzekoa da, baina ez da beharrezkoa aldez aurretik berotzea. Gainera, lortzen den gelak tenperatura altuekiko erresistentzia handia du.\nTransglutaminasek proteinetan dituzten eraginen artean, aipatzekoak dira lotura gurutzatuen bidez elkarrekin lotzeko gaitasuna, emultsioen biskositatea eta egonkortasuna, gelak eratzeko gaitasuna, gel berriaren erresistentzia fisikoa handitzea, egonkortasun termiko handia eta ura atxikitzeko ahalmena handitzea. Hori guztia dela eta, entzima horiek metodo berria dira elikadura-teknologia berriak sortu eta aztertzeko, eta, hala, ate berriak ireki dira, elikagai berriei kalitate eta segurtasun handiagoa eskaintzeko.\nTransglutaminasek gariaren glutenean edo esnearen kaseinetan eragin dezakete.\nEntzima horrek elikagaien proteinetan eragin dezake, haien arteko lotura katalizatuz, gel-egitura askoz erresistenteagoa eratzeko. Adibidez, lekaleen globulinetan, gariaren glutenean, esnearen kaseinetan edo haragiaren eta arrainaren miosinetan eragin dezakete. Erreakzio horren ondorioz, proteinak berregituratu egiten dira, eta, ondorioz, proteinak elkarrekin lotzeko gaitasuna dute, jatorria kontuan hartu gabe. Horrela, bi animalia motatatik datozen haragi-piezak lortzen ahalko dira. Pieza berean hanburger erdia, oilasko erdia edo xerra bat birsortu ahal izango da, adibidez, haragia zatituz.\nEntzima zuzenean aspertsioz edo urarekin nahastuz aplikatzen zaie elikagaiei. Proteinarekin kontaktuan jartzean, gela berriaren lotura eta eraketa hasten dira. TGM kola da proteina askoko elikagaiak direnean, haragia edo arraina, batez ere. Prestakin horietan, adibidez, pieza baten barruan beste osagai batzuk sar litezke, hala nola barazkiak edo lekaleak, jaki bera osatzen dutela sentitzeko. Ekintza honekin, prestakina arazorik gabe egonkortu daiteke, eta, gainera, zerbitzatu eta moztu egin daiteke, desmuntatu gabe. Azken finean, elikagaiak loditzen laguntzen du, prozesatzean edo manipulatzean hautsi ez daitezen.\nTransglutaminasak kaltzioa behar du ugaztun guztien kofaktore gisa. Hala ere, mikroorganismoetatik datozenetan ez da beharrezkoa elementu hori. Hori dela eta, elikagai prozesatuetan erraz aplikatzen da, kaltzio-gatzen prezipitaziorik ez baita izaten. TGMren ekoizpenean, espezie eraginkorrena “Streptoverticillium mobaraens” da.\nTransglutaminasaren transkripzioa handitu egiten da azido erretinikoa dagoenean. Haren ustezko funtzio ugarien artean, badirudi zelulaz kanpoko matrizearen garapenean eta zaurien konponketan parte hartzen duela. Jarduteko pH optimoa 7 da, balio txikiagoetan zein handiagoetan txikiagotzen dena eta 50º C inguruko tenperatura optimoa duena. Gero eta eraginkortasun txikiagoa du tenperatura oso altuetan. Giro hotzetan, 0 °C-tik gora soilik aktibatzen da TGM.\nTGMrako erreakzio-tasa denbora/tenperatura binomioaren arabera gertatzen da; zenbat eta tenperatura handiagoa, orduan eta txikiagoa da erreakzio-denbora. Haragitarako gehien erabiltzen diren produktuetako bat lau ordutik 5 °C-ra bitartekoa da. Elikagai motak ere garrantzi handia du nahasketaren arrakasta zehazteko, eragin handiena duen parametroa proteinak izatea baita. Substratu onak dira zorizko egitura askoko proteinak, kaseina edo lisina eta glutamina hondakin askoko proteinak adibidez, soja eta garia.\nFase jarraitu solido bateko likido baten dispertsioa da gela. Elikagai askok gel egitura dute, eta horren fase jarraitua proteikoa da, adibidez, jogurta, ogiaren orea edo haragizko hestebeteak. Elikadura-gel bat lortzeko, elikagaien testura aldatu, ura atxikitzeko gaitasuna hobetu, elikagaia loditu edo emultsioak egonkortu egin behar dira.\nElikagaien industrian, gelifikatzaileak gehigarritzat hartzen dira, eta E-400etik E-495era zenbakitzen dira. Horien artean, agar-agarra nabarmentzen da, adarkatzerik gabeko polisakaridoa, zenbait alga gorriren bidez lortua. Agar-agar-ak gel bereizgarri bat sortzen du urarekin kontaktuan jartzean; haren urtze-tenperatura 85º C-tik 95º C-ra bitartekoa da, eta tenperatura, berriz, 32º C-tik 45º C-ra bitartekoa. % 1-2ko kontzentrazioetan, gel sendo eta zurrunak eratzen ditu, berotzean itzulgarriak direnak. Propietate horiek oso erabilgarriak dira elikagai-aplikazio askotan gehigarri gisa.\nGaur egun, gozogintzan, barazki-kontserbetan, haragikietan, izozkietan, arrain-kontserben eta erdi-kontserben estaldura osatzeko, baita zopa eta saltsetan ere. Zukuak, garagardoak, ardoak edo ozpinak argitzeko eta fintzeko ere balio du.\nElikagaien industrian asko erabiltzen den beste gelifikatzaile bat azido alginikoa da, alga mota desberdinetatik lortzen dena. Alginatoak osatzen dituzten gelak kimikoak dira eta, agar-agarra ez bezala, ez dira berotzen. Landare-kontserbetan, marmeladetan, gozokietan, galleten elaborazioan, esne-gain harrotuan edo izozkietan erabiltzen da. Gelifikatzaile horrek aldaera ugari ditu: sodio alginatoa, potasikoa, kaltzikoa edo amonikoa, besteak beste. Fianbreak, pateak eta zopa deshidratatuak egiteko ere erabiltzen da, nektarretan fruta-mamia esekiduran mantentzeko, edari freskagarrietan, saltsatan eta garagardoaren aparraren egonkortzaile gisa.\nHala ere, alginatoei zenbait mantenugai gutxiago xurgatzea leporatzen zaie, batez ere funtsezko metalak, hala nola burdina edo kaltzioa. Hala ere, ikerketen arabera, %4 baino alginato-kontzentrazio handiagoak soilik izan daitezke kaltegarriak, baina kopuru horiek ez dira inoiz erabiltzen elikaduran.\nadibidea egitura entzima proteinak tenperatura\nTenperreko janaria, arrisku nagusiak


Parte-hartzea entitateetan | Euskaraldia\nBi modu daude entitate barruan parte hartzeko. Batetik, ariguneak sortu daitezke, eta bertako kideek ahobizi eta belarriprest moduan parte-hartuko badute ere, modu kolektiboan egingo dute ariketa. Eta, bestetik, ariguneetan egon ezin duten kideak daude; horiek norbanako moduan egingo dute ariketa: belarriprest eta ahobizi rolekin.\nMota guztietako entitateek hartu ahal izango dute parte (erakunde publikoak, gizarte eragileak, enpresak, kooperatibak, kultur eta kirol elkarteak, eta abar), ariguneren bat badute. Ariguneek, edo euskaraz aritzeko guneek, euskaraz hitz egiteko aukera bermatzen dute uneoro, izan entitate barruan edo izan entitateak herritarrekin duen harremanean. Talde hauetako kideek ahobizi eta belarriprest modura jardungo dute Euskaraldiak iraungo duen bitartean, baina ariketa modu kolektiboan gauzatuko dute ariguneetan.\nAriguneak izan daitezke entitate baten baitan ohiko dinamika duten eta kide guztiek gutxienez euskara ulertzen duten taldeak (sailak, atalak, ekipoak, sekzioak, zerbitzuak, taldeak…). Edo, arigunea izan daiteke baita ere entitatean herritarrekiko harreman-espazioa, uneoro belarriprest edo ahobizi bat egongo dela bermatzen bada; hau da, herritarrek uneoro euskaraz artatuak izateko bermea badute (jendaurreko edo harrera postuak, supermerkatuetako kutxak, telefono bidezko arreten arduradunak, tabernariak, dendariak…).\nEntitate barruan ariguneetan parte-hartuko ez duten kideek belarriprest eta ahobizi moduan hartu dezakete parte.\nUlertzen duten guztiekin uneoro euskaraz hitz egingo ez dutenak dira belarriprest. Gutxienekoa euskara ulertzea da. Hala ere, nahi eta ahal beste egin dezake euskaraz; baina besteek euskaraz egin diezaioten eskatuko du. Gakoa jokaeran dago eta ez gaitasunean.